Οι μύθοι που κάνουν τις βιταμίνες επικίνδυνες | Η ΚΑΘΗΜΕΡΙΝΗ\n19 Νοεμβρίου, 2018 19.11.2018 • 19:30\nH συζήτηση ξεκίνησε στα μέσα της δεκαετίας του ’70 από τον δύο φορές βραβευμένο με Νομπέλ Αμερικανό χημικό Λάινους Πόλινγκ (Χημείας το 1954 και Ειρήνης το 1962), ο οποίος υποστήριξε ότι η βιταμίνη C είναι κάτι σαν πανάκεια διά πάσαν νόσο: όταν λαμβάνεται σε μεγάλες ποσότητες μπορεί να προστατεύσει την υγεία μας από μία σειρά απειλών – από το κοινό κρυολόγημα και το έμφραγμα μέχρι τον καρκίνο. Ο ίδιος, μάλιστα, άρχισε τότε να καταναλώνει 3 γραμμάρια ημερησίως (η συνιστώμενη δόση σήμερα είναι 90 mg για τους άνδρες και 75 mg για τις γυναίκες). Kι όταν η σύζυγός του, Εϊβα-Ελεν, διαγνώστηκε με καρκίνο του στομάχου, δεν την άφησε να υποβληθεί σε χημειοθεραπείες, πιστεύοντας ότι θα τη θεράπευε ο ίδιος βομβαρδίζοντάς τη με βιταμίνη C, με ποσότητες που έφταναν τα 10 γραμμάρια την ημέρα.\nΗ κ. Πόλινγκ έφυγε τελικά από τη ζωή λίγα χρόνια μετά. Κάποιοι επιστήμονες, μάλιστα, υποστήριξαν ότι ενδεχομένως το «φάρμακο» του συζύγου της να επέσπευσε τον θάνατό της. Και μολονότι πολλές έρευνες που έγιναν αργότερα–όπως αυτές της Mayo Clinic– έδειξαν ότι, δυστυχώς, η βιταμίνη C δεν σώζει από τον καρκίνο, η ζημιά είχε ήδη γίνει. Η «κουλτούρα» της υπερδοσολογίας των βιταμινών είχε εξαπλωθεί. Πόσοι από εμάς έχουμε βγει από το φαρμακείο έχοντας αγοράσει κάμποσα πολυβιταμινούχα σκευάσματα θεωρώντας ότι έτσι θα… ισοφαρίσουμε για την κακή διατροφή μας, για το κάπνισμα ή για την έλλειψη άσκησης; Ελάχιστοι δεν το έχουν κάνει. Οι αριθμοί άλλωστε είναι αψευδείς μάρτυρες.\nΟ παγκόσμιος τζίρος της αγοράς βιταμινών υπολογίζεται σε 200 δισ. δολάρια για το 2018 και αναμένεται να έχει ξεπεράσει τα 270 δισ. μέχρι το 2025. Περισσότεροι από τους μισούς Αμερικανούς καταναλώνουν σε καθημερινή βάση συμπληρώματα βιταμινών· το 29% από αυτούς λαμβάνει τέσσερα ή και περισσότερα διαφορετικά είδη – συνολικής αξίας άνω των 30 δισ. δολαρίων. Εχει αυτό αποδώσει τα προσδοκώμενα αποτελέσματα; Μάλλον όχι. Το Εθνικό Ινστιτούτο Υγείας των Ηνωμένων Πολιτειών έχει από το 1999 ξοδέψει περισσότερα από 2,4 δισ. δολάρια στην έρευνα των βιταμινών και των μεταλλικών στοιχείων. Αλλά, όπως δήλωσε πρόσφατα στους New York Times ο διευθυντής του τμήματος Πρόληψης Καρκίνου, «παρά την τόσο μεγάλη έρευνα που κάναμε, δεν έχουμε και πολλά να πούμε επί του θέματος»…\nΒιταμίνη. Συνθετικό των λατινικών λέξεων vita (ζωή) και amine (αμίνη) – επειδή ο Πολωνός χημικός Κάζιμιρ Φουνκ, ο οποίος έπλασε τον όρο, είχε την πεποίθηση ότι όλες αυτές οι οργανικές ενώσεις είναι αμίνες. Ως προς το vita, πάντως, πρέπει να παραδεχθούμε ότι ο Φουνκ είχε απόλυτο δίκιο. Χωρίς βιταμίνες δεν υπάρχει ζωή. Ποιος όμως είναι ο πιο ενδεδειγμένος τρόπος πρόσληψής τους; Πώς απορροφούνται καλύτερα από τον οργανισμό μας; Πότε μας βοηθούν πραγματικά; Ποιοι μύθοι τις ακολουθούν και μας παραπλανούν; Απευθύναμε αυτά τα ερωτήματα σε δύο επιστήμονες: τον Λεωνίδα Ντούντα, καθηγητή Παθολογίας & Ενδοκρινολογίας της Ιατρικής Σχολής του Πανεπιστημίου Ulm, στη Γερμανία, και επιστημονικό συνεργάτη στη Μονάδα Ενδοκρινολογίας και Μεταβολισμού του Ευγενίδειου Θεραπευτηρίου, και στον Αντώνη Ζαμπέλα, καθηγητή Διατροφής του Ανθρώπου στο Γεωπονικό Πανεπιστήμιο Αθηνών.\nΑντώνης Ζαμπέλας, καθηγητής Διατροφής του Ανθρώπου στο Γεωπονικό Πανεπιστήμιο Αθηνών.\n«Οι βιταμίνες είναι απαραίτητες για τη ρύθμιση αμέτρητων βιοχημικών αντιδράσεων του οργανισμού», λέει ο Λεωνίδας Ντούντας. «Αλλά πρέπει να κατανοήσουμε ότι η καλύτερη απορρόφησή τους γίνεται μέσω της διατροφής, καθώς ο μεταβολισμός των βιταμινών και η διάσπαση των διαφόρων μικροστοιχείων ή μακροστοιχείων που περιέχουν οι τροφές εξαρτώνται από τη σύνθεση κάθε τροφής, την αποτελεσματικότητα διαφόρων ενζύμων, το γαστρικό περιβάλλον, αλκαλικό ή όξινο, από φλεγμονές και άλλους παράγοντες».\nΤροφές, ναι, αλλά τι είδους; Πράγματι, μια μέτρια ντομάτα καλύπτει το 28% των ημερήσιων αναγκών μας σε βιταμίνη C και περιέχει λυκοπένιο, ένα ισχυρότατο αντιοξειδωτικό, που προστατεύει, μεταξύ άλλων, από τον καρκίνο του προστάτη και του πεπτικού συστήματος. Αυτό όμως φαίνεται πως ισχύει υπό προϋποθέσεις. «Η ποιοτική έκπτωση των τροφών τις κάνει φτωχές όχι μόνο σε γεύση αλλά και σε διατροφική αξία», επιβεβαιώνει ο κ. Ντούντας. «Τα λαχανικά εκτός εποχής τα οποία καλλιεργούνται σε θερμοκήπια εκτίθενται και σε μεγάλες δόσεις φυτοφαρμάκων και δεν έχουν τα θρεπτικά συστατικά –και φυσικά τις βιταμίνες– που φτάνουν στο πιάτο μας από τις ανοιχτές καλλιέργειες και κυρίως τις βιολογικές».\nΕίναι προφανές ότι με κανέναν τρόπο δεν μπορούν να χωρέσουν σε ένα χάπι οι ευεργετικές ιδιότητες των ποιοτικών τροφών, και δη των φρούτων και των λαχανικών. Επίσης είναι μύθος ότι οι βιταμίνες είναι ακίνδυνες, σε οποιεσδήποτε ποσότητες κι αν τις προσλαμβάνουμε. Σύμφωνα με μελέτη που δημοσιεύθηκε πριν από λίγους μήνες στην Επιθεώρηση του Αμερικανικού Κολεγίου Καρδιολογίας, τα πολύ υψηλά επίπεδα νιασίνης (Β3) και αντιοξειδωτικών (βιταμινών A, C και Ε) σχετίζονται με αυξημένο κίνδυνο θανάτου από διάφορα νοσήματα. Στο ίδιο συμπέρασμα καταλήγουν και αντίστοιχες μελέτες της Ιατρικής Σχολής του Πανεπιστημίου Χάρβαρντ. Η επιστημονική κοινότητα προειδοποιεί: οι βιταμίνες δεν είναι πάντα αθώες. Ας αρχίσουμε να τις αντιμετωπίζουμε όπως τα φάρμακα. Ας θυμόμαστε ότι έχουν και παρενέργειες…\nΤο αίνιγμα της πολύτιμης D και ο «τροφοδότης» ήλιος\nΣυμβάλλει στην υγεία του μυοσκελετικού μας συστήματος, στην αντιμετώπιση των φλεγμονών, στη ρύθμιση και ενδυνάμωση του ανοσοποιητικού συστήματος, στην ανάπτυξη των κυττάρων και στη ρύθμιση του μεταβολισμού. Μειώνει τον κίδυνο για εμφάνιση διαβήτη, καρδιοπαθειών, καρκίνου και κάποιων αυτοάνοσων. Μέχρι και ως όπλο στη μάχη κατά της κατάθλιψης μπορεί να λειτουργήσει. Αυτά είναι μερικά από τα οφέλη της D, της «βιταμίνης του ήλιου», όπως λέγεται, γιατί ο οργανισμός μας την προσλαμβάνει κυρίως μέσω της σύνθεσής της στο δέρμα μας, με την επίδραση της υπεριώδους ηλιακής ακτινοβολίας. Μικρή ποσότητα μόνο προσλαμβάνεται από τις τροφές, περίπου 10%.\nΕμείς ζούμε σε μία από τις πιο ηλιόλουστες χώρες στον κόσμο. Κι όμως, έχουμε έλλειψη βιταμίνης D: πρόσφατες επιδημιολογικές έρευνες καταδεικνύουν ότι σχεδόν 7 στους 10 Ελληνες εμφανίζουν ανεπάρκεια της πολύτιμης «βιταμίνης του ήλιου» – ποσοστά υψηλότερα και από τις… ανήλιαγες σκανδιναβικές χώρες. Γι’ αυτό υπάρχει εξήγηση: οι κάτοικοι της Βόρειας Ευρώπης καταναλώνουν μεγαλύτερες ποσότητες λιπαρών ψαριών, πλούσιων σε βιταμίνη D. Αντίθετα, στην Ελλάδα, κύρια πηγή λιπαρών είναι το ελαιόλαδο, το οποίο περιέχει μικρότερη ποσότητά της.\nΛεωνίδας Ντούντας, καθηγητής Παθολογίας και Ενδοκρινολογίας της Ιατρικής Σχολής του Πανεπιστημίου Ulm.\nΒέβαια, το πρόβλημα δεν είναι ελληνικό, αλλά παγκόσμιο. Υπολογίζεται ότι από ανεπάρκεια D πάσχουν περισσότεροι από ένα δισεκατομμύριο άνθρωποι σε όλο τον πλανήτη, ιδιαίτερα μεγαλύτερων ηλικιών. Κι αυτό γιατί όσο μεγαλώνουμε, τόσο μεγαλώνει και η έλλειψή της, αφού η ικανότητα παραγωγής της D από τον οργανισμό μας είναι αντιστρόφως ανάλογη της ηλικίας μας. Τι συνιστούν οι γιατροί; Κυρίως έκθεση στον ήλιο, αλλά χωρίς αντηλιακό. Εστω 10-15 λεπτά, τρεις φορές την εβδομάδα, αρκούν για να μας παράσχουν επαρκή ποσότητα βιταμίνης D – περίπου το 90% αυτής που χρειαζόμαστε. Κι αν οι ανάγκες του οργανισμού μας δεν καλύπτονται, ο γιατρός μας θα αποφασίσει τη χορήγησή της μέσω συμπληρωμάτων.\nΑνησυχητικά συμπεράσματα για τις διατροφικές συνήθειες των Ελλήνων\nΗ κατάχρηση του… καλού μπορεί να μας κάνει κακό, επιβεβαιώνει ο Λεωνίδας Ντούντας. «Η C, για παράδειγμα, μολονότι είναι υδατοδιαλυτή (δηλαδή δεν αποθηκεύεται στον οργανισμό και αποβάλλεται μέσω των ούρων), μπορεί να συμβάλει στη δημιουργία κρυστάλλων στα νεφρά σε άτομα με προδιάθεση και ελλιπή ενυδάτωση. Η υπερβολική πρόσληψη της D, που είναι λιποδιαλυτή, ενδέχεται να προκαλέσει υπεραπορρόφηση του ασβεστίου και επιζήμια εναπόθεσή του στην καρδιά, στα αγγεία και στα νεφρά. Ενα ακόμα παράδειγμα: το φυλλικό οξύ είναι απαραίτητο για την ανάπτυξη των κυττάρων και του μεταβολισμού, ειδικά κατά τη διάρκεια της εγκυμοσύνης, γιατί προστατεύει σημαντικά από γενετικές ανωμαλίες του εγκεφάλου και της σπονδυλικής στήλης του εμβρύου (δισχιδής ράχη και ανεγκεφαλία). Αλλά με διαρκή παρακολούθηση των επιπέδων του στον ορό. Αν τα επίπεδά του είναι πολύ αυξημένα, μπορεί να “κρύψουν”, να επικαλύψουν τη βιταμίνη Β12, που είναι απαραίτητη για το νευρικό σύστημα, την αιμοποίηση, τη σύνθεση των νουκλεοπρωτεϊνών, αλλά και για τη μείωση της ομοκυστεΐνης και τη βελτίωση της μνήμης», εξηγεί.\nΚαι επισημαίνει ότι «η βιταμίνη C, ενισχυτής του ανοσοποιητικού μας συστήματος και με ισχυρές αντιοξειδωτικές ιδιότητες, λαμβάνεται κατά προτίμηση σε ταμπλέτες βραδείας αποδέσμευσης, και όχι αναβράζοντα δισκία, γιατί έτσι χαρακτηρίζεται από καλύτερη βιοκινητική, ενώ η βιταμίνη D συνιστάται συνήθως σε δοσολογία 1. 200 U/ημερησίως, σύμφωνα με τον ασθενή, την ηλικία του, το περιβάλλον του, τον βαθμό έλλειψης της βιταμίνης και της συννοσηρότητας».\n«Οι λιποδιαλυτές βιταμίνες –Α, D, Ε, Κ– επειδή δεν αποβάλλονται εύκολα και συσσωρεύονται στο συκώτι, ενδεχομένως να προκαλέσουν τοξικότητα και σοβαρές παρενέργειες σε περίπτωση κατάχρησής τους. Η Κ, για παράδειγμα, παίζει σημαντικό ρόλο στην πήξη του αίματος. Αν όμως τα επίπεδά της είναι υπερβολικά υψηλά, μπορεί να οδηγήσει σε θρομβώσεις», συμπληρώνει ο καθηγητής Διατροφής του Ανθρώπου Αντώνης Ζαμπέλας.\nΤο να παίρνουμε, λοιπόν, μεγάλες ποσότητες βιταμινών και μεταλλικών στοιχείων είναι από ανώφελο έως και επικίνδυνο. Σίγουρα κάποιες πληθυσμιακές ομάδες χρειάζονται βιταμινούχα συμπληρώματα –γυναίκες σε εμμηνόπαυση και κατά τη διάρκεια της εγκυμοσύνης, ηλικιωμένοι, άτομα με χρόνια νοσήματα και ασθενές ανοσοποιητικό σύστημα– αλλά σε κάθε περίπτωση ο γιατρός μας, έπειτα από εξετάσεις αίματος, θα μας πει τι ακριβώς χρειαζόμαστε. Αυτό που έχει μεγαλύτερη σημασία είναι μια σωστή, ισορροπημένη διατροφή. Πόσο καλά τρεφόμαστε όμως οι Ελληνες;\nΟ Αντώνης Ζαμπέλας ήταν επιστημονικός υπεύθυνος μιας Πανελλαδικής Μελέτης Διατροφής και Υγείας που διεξήχθη σε δείγμα 4.600 ατόμων διαφόρων ηλικιών. Οι συμμετέχοντες (εθελοντές όλοι) συμπλήρωσαν ερωτηματολόγια που αφορούσαν τις διατροφικές συνήθειες, τα κοινωνικοοικονομικά χαρακτηριστικά και το ιατρικό ιστορικό τους. Επίσης υπεβλήθησαν σε μέτρηση του βάρους και του ύψους τους και έκαναν εξετάσεις αίματος (βιοχημικό, ανοσολογικό, αιματολογικό προσδιορισμό και μέτρηση βαρέων μετάλλων στο αίμα τους).\nΤα αποτελέσματα, που δημοσιοποιήθηκαν πριν από λίγους μήνες, δεν είναι καθόλου ενθαρρυντικά. «Είδαμε ότι ο ελληνικός πληθυσμός καταναλώνει τροφές που του προσδίδουν κυρίως λίπος: ζωικά προϊόντα, δηλαδή, όπως το κόκκινο κρέας και τα παράγωγά του, που αυξάνουν τον κίνδυνο εμφάνισης χρόνιων νοσημάτων, όπως τα καρδιαγγειακά, ο διαβήτης, η υπέρταση και κάποιοι τύποι καρκίνου. Από την άλλη, παρατηρήσαμε χαμηλές προσλήψεις για ορισμένες βιταμίνες όπως η D, η Ε και το φυλλικό οξύ αλλά και για το ασβέστιο και το κάλιο, ενώ οι περισσότερες γυναίκες είχαν, επιπλέον, χαμηλή πρόσληψη σιδήρου. Αντίθετα, η πρόσληψη νατρίου, το οποίο είναι συστατικό του αλατιού, ήταν ιδιαίτερα υψηλή για ένα σημαντικό ποσοστό των συμμετεχόντων. Κι αυτός ο παράγων αυξάνει τον κίνδυνο υπέρτασης», λέει ο κ. Ζαμπέλας.\nΤι φταίει; «Οι Ελληνες επιλέγουν ολοένα και περισσότερο έτοιμα γεύματα, η οικογένεια δεν τρώει συχνά μαζί, τα παιδιά δεν εμπλέκονται στην προετοιμασία του φαγητού – μερικές φορές δεν βλέπουν ποτέ τους γονείς τους να το παρασκευάζουν. Και για να αποκτήσει κανείς ισορροπημένες διατροφικές συνήθειες, πρέπει να συνδεθεί με το φαγητό, να έχει μνήμες», συνεχίζει ο κ. Ζαμπέλας. Υπάρχει λύση; «Θα πω το αυτονόητο: να τρώμε πολλά φρούτα και λαχανικά και ελάχιστο κρέας. Η πιο ευεργετική πρόσληψη βιταμινών γίνεται με τις διατροφικές προσλήψεις. Κι αν δεν υπάρχουν τροφές που να είναι καλές πηγές κάποιας βιταμίνης, ας προτιμήσουμε ένα εμπλουτισμένο μ’ αυτήν τρόφιμο –κάτι που είναι πολύ σύνηθες στο εξωτερικό– και όχι ένα χάπι».


Ώρα για φοιτητική ζωή! Ένα νέο ταξίδι μόλις ξεκίνησε, αλλά μήπως ο αποχωρισμός από το πατρικό σπίτι είναι δύσκολος; Φοβάσαι ότι τα καθημερινά γεύματα θα αποτελούν πλέον μπελά ή μήπως ότι θα κάνεις καιρό να φας φαγητό σαν το σπιτικό της μαμάς; Ηρέμησε. Τα StarkStores σου έχουν και πάλι τη λύση για να απολαμβάνεις γεύματα σαν και αυτά της μαμάς!\nΤα όπλα σου σε αυτήν την προσπάθεια θα είναι τα απόλυτα μαγειρικά σκεύη και εργαλεία. Έχοντας τους καλύτερους συμμάχους στην κουζίνα σου, θα απλοποιήσεις και θα επιταχύνεις την προετοιμασία του καθημερινού σου γεύματος. Εξόπλισε εύκολα και γρήγορα όλη σου την κουζίνα με:\nΣετ μαγειρικά σκεύη 12 τμχ Royalty Line\nΜε επαγωγικό πάτο induction, ιδανικά για μαγείρεμα με έως και 35% λιγότερη κατανάλωση ενέργειας! Χάρη στο ιδανικό τους μέγεθος, είναι κατάλληλες για όλες τις εστίες! Κατασκευασμένα από ανοξείδωτο ατσάλι, με λαβές ανθεκτικές στις υψηλές θερμοκρασίες. Είναι καταλληλά για πλυντήριο πιάτων.\n1 Κατσαρόλα με γυάλινο καπάκι: 16X10,5 εκ - χωρητικότητα 2 λίτρα\n1 Κατσαρόλα με γυάλινο καπάκι: 18X11,5 εκ - χωρητικότητα 2,6 λίτρα\n1 Κατσαρόλα με γυάλινο καπάκι: 20X12,5 εκ - χωρητικότητα 3,2 λίτρα\n1 Κατσαρόλα με γυάλινο καπάκι: 24X14,5 εκ - χωρητικότητα 6.5 λίτρα\n1 τηγάνι με γυάλινο καπάκι: 24X7,5 εκ\n2 Πρακτικές Βάσεις Βακελίτη\nΚατασκευασμένα εξ ολοκλήρου από ανθρακοχάλυβα και ενισχυμένα με αντικολλητική επίστρωση εγγυώνται τη μέγιστη απόδοση. Χρησιμοποίησέ τα για να προετοιμάσεις αλμυρές και γλυκές δημιουργίες, αλλά και για να επαναθερμάνεις το χθεσινό φαγητό που περίσσεψε στο ψυγείο. Άνετα, εύκολα και γρήγορα.\nΠλέον, μπορείς να ξεφορμάρεις οτιδήποτε με μια απλή κίνηση, με τη σπάτουλα που περιλαμβάνεται. Ενώ παράλληλα η επίστρωσή τους εγγυάται ότι κανένα τρόφιμο δε θα κολλήσει στον πάτο τους. Απαλλάξου μια και καλή από τα περιττά λίπη και τις θερμίδες, αφού πλέον δε θα χρειαστείς παρά ελάχιστο λάδι.\nΕργαλεία κουζίνας 6 τμχ & δώρο βάση, Royalty Line\nΤο σετ θα σας λύσει τα χέρια χωρίς να γεμίσει τα συρτάρια σας, καθώς περιλαμβάνει μια επαναστατική βάση στήριξης με ειδική υποδοχή στην κορυφή και για τα μαχαίρια σας. Έτσι θα ομορφύνει και θα οργανώσει ταυτόχρονα την κουζίνα σου, ενώ θα μπορείς να μειώσεις σημαντικά τον χρόνο προετοιμασίας του φαγητού.\nΟ πρωτοποριακός σχεδιασμός τους όμως δε σταματά εδώ: διαθέτουν ειδική λαβή που δεν επιτρέπει να ακουμπήσει η άκρη στον πάγκο σας και να τον λερώσει. Άφησέ τα όπου σε βολεύει ενώ μαγειρεύεις, χωρίς να χρειάζεσαι πιατάκια ή άλλες λύσεις για να κρατάς καθαρή την κουζίνα. Όλα τα εργαλεία είναι ανθεκτικά στις υψηλές θερμοκρασίες και πλένονται πανεύκολα στο πλυντήριο πιάτων.\nΚωδικός Προϊόντος: stud-001


Προχωρημένη Εκπαίδευση Κινέζικης Ιατρικής - Oriental Medicine Training Centre\nΚινέζικης Ιατρικής (Level-2)\nH Προχωρημένη Εκπαίδευση Κινέζικης Ιατρικής (Level-2) αποσκοπεί στην εμβάθυνση της θεωρίας και πρακτικής των επαγγελματιών του βελονισμού και σιάτσου.\nΗ εκπαίδευση αυτή, καρπός πολυετούς εμπειρίας στην κλινική εφαρμογή και διδασκαλία, είναι σχεδιασμένη να δίνει τη μέγιστη πρακτική και θεωρητική γνώση και εγγυάται τη μέγιστη κλινική αποτελεσματικότητα των επαγγελματιών.\nΤο πρόγραμμα αφορά σε σειρά εξειδικευμένων πρακτικών σεμιναρίων και θεωρητικών μαθημάτων που χωρίζονται σε δύο μέρη: το πρώτο μέρος (Α έτος) και το δεύτερο μέρος (Α/Β Έτος). Ολοκληρώνεται σε περίπου δύο χρόνια. Με την ολοκλήρωση του κάθε μέρους δίνεται ξεχωριστή πιστοποίηση.\nΗ υψηλή ποιότητα της εκπαίδευσης που παρέχουμε μέσα από τα πρακτικά και διαδικτυακά μαθήματα, σε συνδυασμό με την κλινική πρακτική, κάνει το ΟΜ να ξεχωρίζει στο χώρο της εκπαίδευσης στην Κινέζικη ιατρική από το 1994.\nΠαρακολουθείται παράλληλα με την Προχωρημένη Εκπαίδευση Σιάτσου ή την Ολοκληρωμένη Εκπαίδευση Βελονισμού.\n• Πρακτική Διαγνωστική μέσω της γλώσσας, του σφυγμού, του προσώπου, της σωματικής διάπλασης και ενέργειας καθώς και άλλων μέσων\n• Θεωρία σημείων: ταξινόμηση και λειτουργίες σημείων και τρόπος επιλογής και δημιουργίας συνταγών\n• Λεπτομερής μελέτη συνδρόμων των εσωτερικών οργάνων zangfu, έξι διαιρέσεων, τεσσάρων επιπέδων και μεσημβρινών\n• Μελέτη αιτιολογίας ασθένειας και παθολογικών μηχανισμών\n• Διαφορική διάγνωση και μελέτη αρχών, στόχων και συνταγών θεραπείας για μια ευρεία γκάμα παθήσεων:\nΑναπνευστικό • Κυκλοφορικό • Πεπτικό • Νευρικό • Μυοσκελετικό • Ουροποιητικό • Ψυχολογικό • Δέρμα και αισθήσεις • Γυναικολογία, εγκυμοσύνη, γονιμότητα • Ενδοκρινικό • Λεμφικό • Ανοσοποιητικό\n• Διατροφή και Κινέζικη ιατρική\n• Μοξαθεραπεία, βεντούζες και παρεμφερείς θεραπευτικές τεχνικές\n• Πόνος και Κινέζικη ιατρική: Γενικά, μυοσκελετικό, σπλαγχνικό, νευρικό, ψυχολογικό\n• Qigong, sotai και άλλες θεραπευτικές ασκήσεις\n• Συμβουλές υγείας από την Κινέζικη παράδοση\n• Ανάλυση ιστορικών, αρχών και στρατηγικών θεραπείας\n• Κινέζικη φιλοσοφία & ιατρική\nΈνας μεγάλος αριθμός των μαθημάτων της εκπαίδευσης διεξάγεται σε μορφή αυτοτελών σεμιναρίων και η αναλυτική τους ύλη αναγράφεται στις σχετικές σελίδες–Για αναλυτικές πληροφορίες δείτε την ενότητα «Εξειδικευμένα Σεμινάρια Κινέζικης Ιατρικής».\nΣΥΝΟΠΤΙΚΗ ΠΑΡΟΥΣΙΑΣΗ ΕΚΠΑΙΔΕΥΣΗΣ\nΗ εκπαίδευση διεξάγεται σε δύο μέρη: Α και Β, μέσα από τέσσερις ενότητες: Α έως Δ. Για την κάθε ενότητα υπάρχει ένα θεωρητικό και ένα πρακτικό μέρος που είναι σχεδιασμένα να συμπληρώνουν αρμονικά το ένα το άλλο. Ολοκληρώνεται σε διάρκεια περίπου δύο ετών:\n• Το Πρώτο Μέρος (Έτος Α) αφορά σε διαδικτυακά μαθήματα θεωρητικής διαγνωστικής καθώς και σε πρακτικές εφαρμογές Κινέζικης ιατρικής και πρακτική διαγνωστική σε Σαββατοκύριακα σεμινάρια στην τάξη (Ενότητες Α & Β).\n• Το Δεύτερο Μέρος (Έτος Α/Β), διεξάγεται σε Σαββατοκύριακα σεμινάρια στην τάξη και σε διαδικτυακά μαθήματα (Ενότητες Γ & Δ).\nΠρακτικά Μαθήματα Κινέζικης Ιατρικής\nΑ Μέρος (Α Έτος)\nΒ Μέρος (Β Έτος)\nWebinars Θεωρίας Κινέζικης Ιατρικής\nΒ Μέρος (Α/Β Έτος)\nΣτον παραπάνω πίνακα δεν συμπεριλαμβάνονται οι σειρές μαθημάτων που αφορούν στην πρακτική βελονισμού ή σιάτσου καθώς και σε κλινική πρακτική. Το τμήμα Κινέζικη Ιατρική Level-2 συμπλωρώνει τα τμήματα αυτά.\nΚατεβάστε το PDF με όλο το πρόγραμμα.\nΈνας μεγάλος αριθμός των μαθημάτων της εκπαίδευσης διεξάγεται σε μορφή αυτοτελών σεμιναρίων το καθένα από τα οποία παρέχει ξεχωριστό πιστοποιητικό παρακολούθησης ή ολοκλήρωσης (ανάλογα με το αν υπάρχουν εξετάσεις ή όχι).\nΌσοι παρακολουθούν ταυτόχρονα όλα μαθήματα του Α Έτους παράλληλα με το Τρίτο Έτος Σιάτσου ή Πρακτικής Βελονισμού και το ολοκληρώσουν επιτυχώς περνώντας τις εξετάσεις, λαμβάνουν το αντίστοιχο πιστοποιητικό – Δίπλωμα 3ετούς Φοίτησης (Σιάτσου ή Βελονισμού).\nΌσοι ολοκληρώσουν όλα μαθήματα του Β Μέρους παράλληλα με το Τέταρτο Έτος σιάτσου ή Πρακτικής Βελονισμού και το ολοκληρώσουν επιτυχώς περνώντας τις εξετάσεις, λαμβάνουν το αντίστοιχο πιστοποιητικό – Δίπλωμα 4ετούς Φοίτησης (Σιάτσου ή Βελονισμού).\nΙλάειρα Μπουρατίνου, Κωνσταντίνος Γκοργκόλης, Χριστίνα Κούλη, Ιωάννης Αδαμίχος και άλλοι συνεργάτες\n10% έκπτωση επί των διδάκτρων για όσους παρακολουθούν όλη την ενότητα\nΠρακτική Α Έτους\nΔιαδικτυακά Ά Έτους\nΕνότητα B (i)\nΕνότητα Β (ii)\nΈναρξη μαθημάτων & εξειδικεμένων σεμιναρίων Κινέζικης ιατρικής Level-2: Οκτώβριος 2021 έως Ιούλιος 2022\nΣημείωση για τις Ημερομηνίες\nΕπειδή τα περισσότερα μαθήματα της εκπαίδευσης είναι σε μορφή αυτοτελών σεμιναρίων, μπορεί κανείς να ξεκινήσει την εκπαίδευση οποτεδήποτε μέσα στο έτος. Συμβουλευτείτε τη γραμματεία προκειμένου να διαμορφώσετε ένα πρόγραμμα που ανταποκρίνεται στις ατομικές σας ανάγκες.\n50% έκπτωση επί των διδάκτρων για όσους παρακολουθούν όλη την ενότητα.\nΠρακτική Α/Β Έτους\nΔιαδικτυακά Α/Β Έτους\nΔίδακτρα Μέρους Α: €1170* Δίδακτρα Μέρους Β: €1980*\nΔίδακτρα για ολόκληρη την εκπαίδευση: €3150\n*Δεν περιλαμβάνονται τα εξέταστρα, €100 για το κάθε μέρος (Α και Β).\nΣημείωση για τα Δίδακτρα\nΌσοι παρακολουθούν ταυτόχρονα όλα μαθήματα του Α Μέρους (ενότητες Α & Β), πρακτική και θεωρία (διαδικτυακά), έχουν 10% έκπτωση επί του συνόλου των διδάκτρων, οπότε συνολικά δίδακτρα ανέρχονται στο ποσό €1170 (€1300 – 10%).\nΌσοι παρακολουθούν ταυτόχρονα όλα μαθήματα της ενότητας του Β Μέρους (ενότητες Γ & Δ), πρακτική και θεωρία (διαδικτυακά), έχουν, έχουν 50% έκπτωση επί του συνόλου των διδάκτρων, οπότε συνολικά δίδακτρα ανέρχονται στο ποσό €1980 (€3960 – 50%).\nΓια το εκάστοτε μάθημα αναφέρονται ολόκληρα τα δίδακτρα, καθώς και τα δίδακτρα με την έκπτωση.\nΓια να επωφεληθεί κανείς από την έκπτωση θα πρέπει να εγγραφεί στο τμήμα του Μέρους Α ή του Μέρους Β, συμπληρώνοντας τη φόρμα εγγραφής μας.\n€300 προκαταβολή για το κάθε μέρος. Μετά πληρώνεται εφάπαξ η κάθε ενότητα μέχρι και την ημερομηνία έναρξης της. Η προκαταβολή (€300) αφαιρείται από τις τελευταίες ενότητες.\nΤα δίδακτρα για την κάθε μεμονωμένη ενότητα αναγράφεται στο παρακάτω αρχείο.\nΔείτε τις ημερομηνίες παρακάτω. Κατεβάστε το PDF με όλο το πρόγραμμα.


Οι ειδικοί κρούουν τον κώδωνα του κινδύνου: Αυτή είναι η χειρότερη τροφή για την υγεία της καρδιάς | Lime+Life\nΠέμπτη, Φεβρουάριος 7, 2019 - 09:15\nΟι περισσότερες γυναίκες ανεξαρτήτως ηλικίας τείνουν να δίνουν περισσότερη προσοχή στις τροφές που αποτελούν κίνδυνο για τη διατήρηση του βάρους τους παρά για την υγεία του οργανισμού τους.\nΈτσι, καταλήγουμε να μετράμε μανιωδώς θερμίδες προκειμένου να υπολογίσουμε τι χρειάζεται να αφαιρέσουμε από τη διατροφή μας προκειμένου να μην ξεφύγουμε από το επιτρεπτό όριο βάρους, ξεχνώντας ότι υπάρχει και ένας άλλους, πολύ σημαντικότερος παράγοντας που θα πρέπει να μας απασχολήσει όσον αφορά στις τροφές που επιβάλλεται -αν όχι να αποκλείσουμε- να μειώσουμε δραματικά.\nΩστόσο, η χειρότερη τροφή για τη διατήρηση της σιλουέτας μας τυγχάνει να είναι η ίδια με εκείνη που θεωρείται η πλέον επικίνδυνη για την υγεία της καρδιάς μας.\nΑυτή δεν είναι άλλη από τη ζάχαρη.\nΣύμφωνα με τους ειδικούς, η καθημερινή κατανάλωση ζάχαρης μέσω γλυκών, αναψυκτικών, καφέ, κάθε είδους επεξεργασμένων τροφών και όλων των σχετικών παρασπονδιών, επιβαρύνει την υγεία της καρδιάς δραματικά, αυξάνοντας κατά πολύ τον κίνδυνο καρδιαγγειακών παθήσεων.\nΚι αυτό διότι η ζάχαρη συμβάλλει στη συσσώρευση πλάκας στα αιμοφόρα αγγεία, έχοντας παράλληλα συνδεθεί και με την υψηλή αρτηριακή πίεση, τα υψηλά επίπεδα τριγλυκεριδίων και τα χαμηλά επίπεδα καλής χοληστερόλης. Τι πρέπει να κάνουμε λοιπόν; Να κόψουμε τελείως τη ζάχαρη; Για να είμαστε ειλικρινείς κάτι τέτοιο θα ήταν υπερβολικό.\nΕξάλλου, ποιος μπορεί να ζήσει χωρίς ένα γλυκό; Σύμφωνα με τους διατροφολόγους και τον Παγκόσμιο Οργανισμό Υγεία, ως συνιστώμενη ημερήσια ποσότητα ζάχαρης ορίζεται έως το 10% των συνολικών θερμίδων που λαμβάνουμε καθημερινά. Με άλλα λόγια, μιλάμε για 70 γραμμάρια ζάχαρης την ημέρα για τους άνδρες και μόλις 50 για τις γυναίκες.\nΔεν θα πρέπει να ξεχνάμε, όμως, πως η ζάχαρη δεν είναι ο μοναδικός κίνδυνος για την καρδιάς. Στην ίδια κατηγορία βρίσκουμε το αλκοόλ, το κάπνισμα αλλά και το έντονο στρες!\nΣυμπερασματικά, λοιπόν, καλό θα ήταν να υιοθετήσουμε έναν υγιεινό τρόπο ζωής γενικότερα και να μην επικεντρωνόμαστε μόνο στη ζάχαρη και τις βλαβερές της συνέπειες.


Μαθητική πορεία στη Παλλήνη κόντρα στο «Νέο Λύκειο» | Ανυπόταχτος Μαθητής\nΣεπ 25, 2014 • 20:45 Χωρίς σχόλια\nΤο κάλεσμα των μαθητών του 1ου ΓΕΛ Παλλήνης για την αυριανή πορεία μας δείχνει τον δρόμο!!\nΗ τράπεζα θεμάτων μας έβγαλε στο δρόμο! Πολλοί συμμαθητές μας έμειναν μεταξεταστέοι, άλλοι διέκοψαν την φοίτηση τους, ενώ άλλοι στράφηκαν στα εγκαταλελειμμένα από το κράτος τεχνικά λύκεια όπου καταργήθηκαν οι περιζήτητες ειδικότητες και 2.5000 εκπαιδευτικοί έμειναν στο δρόμο. Δεν πάει άλλο! Για να αποκτήσουμε δικαίωμα στη μόρφωση και να κλείσουμε μια για πάντα την πόρτα στη παραπαιδεία ας κινητοποιηθούμε τώρα. Όσο εμείς και οι γύρω μας είμαστε «βουτηγμένοι» μέχρι το λαιμό στη λογική του «δεν βαριέσαι», του «δεν με νοιάζει», του «δεν γίνεται τίποτα», της «ανάθεσης» παραδιδόμαστε στην διδακτορία που μας επιβάλλουν. Ενωμένοι εκπαιδευτικοί, μαθητές, γονείς σφίγγουμε τα χέρια! Υπογράφουμε το δικό μας κοινωνικό συμβόλαιο.\nΔίνουμε όλοι το παρόν στη πορεία διαμαρτυρίας την Παρασκευή 26/09 με σημείο εκκίνησης τον προαστιακό Παλλήνης, ώρα 10:30 το πρωί. Καταλήγουμε στο γραφείο δευτεροβάθμιας εκπαίδευσης στο Γέρακα.\nΦΩΝΆΖΟΥΜΕ ΚΑΙ ΔΙΕΚΔΙΚΟΥΜΕ ΌΛΟΙ ΜΑΖΊ!\nΠροηγούμενοΤΟ ΜΑΘΗΤΙΚΟ ΚΙΝΗΜΑ ΕΠΙΒΑΛΛΕΤΑΙ ΝΑ ΑΠΑΝΤΗΣΕΙ! ΟΛΟΙ ΓΙΑ ΕΝΑΝ ΚΑΙ ΕΝΑΣ ΓΙΑ ΟΛΟΥΣ. ΕπόμενοΕΣΕΙΣ ΠΟΥ ΤΩΡΑ ΚΟΙΤΑΤΕ ΤΗ ΔΟΥΛΕΙΑ ΣΑΣ ΑΥΡΙΟ ΜΕΤΑΝΑΣΤΕΣ ΘΑ ΕΙΝΑΙ ΤΑ ΠΑΙΔΙΑ ΣΑΣ\nΑΡΧΙΚΗ > ΑΡΘΡΑ > ΑΡΙΣΤΕΡΑ > Μαθητική πορεία στη Παλλήνη κόντρα στο «Νέο Λύκειο»


Έκθεση: Οι Ευρωπαίοι ξοδεύουν 24 δισ. ευρώ τον χρόνο για ναρκωτικά! | Bank Wars - Τράπεζες\nΈκθεση: Οι Ευρωπαίοι ξοδεύουν 24 δισ. ευρώ τον χρόνο για ναρκωτικά!\nΕιδικότερα, σύμφωνα με τα φετινά πορίσματα, η κάνναβη είναι το πιο διαδεδομένο ναρκωτικό στην Ευρώπη, καταλαμβάνοντας το 38% της αγοράς παράνομων ναρκωτικών (9,3 δισ. ευρώ ετησίως).\nΑκολουθεί η ηρωίνη (6,8 δισ. ευρώ ετησίως), η κοκαΐνη (5,7 δισ. ευρώ ετησίως) και τέλος, τα κύρια συνθετικά διεγερτικά, όπως αμφεταμίνη, μεθαμφεταμίνη και MDMA (1,8 δισ. ετησίως).


Σοβαρό τροχαίο στην Παραβόλα- μαθήτριες παρασύρθηκαν από αυτοκίνητο (φωτο-video) - AgrinioPress\nPressRoom Send an email 12/04/2019 , 13:47\nΠαράσυρση δύο μαθητριών Γυμνασίου που είχε ως αποτέλεσμα τον τραυματισμό τους σημειώθηκε πριν από λίγο στον κόμβο της Παραβόλας.\nΣύμφωνα με τις πρώτες πληροφορίες, το αυτοκίνητο οδηγούσε άνδρας ρομά και σε αυτό επέβαιναν κάποιοι ακόμη ρομά. Κάτω από συνθήκες που ερευνώνται, το όχημα κινούνταν προς Θέρμο και άγνωστο πως, παρέσυρε τις μαθήτριες και μάλιστα η μια εκτοξεύτηκε από την πρόσκρουση και έπεσε σε παρακείμενο ρέμα.\nΣτο σημείο βρίσκεται και ισχυρή αστυνομική δύναμη.\nαυτοκίνητο μαθήτριες Παραβόλα τροχαίο\nΟ/Η Ο θεός.βλέπει λέει:\n12/04/2019 , 19:13 στις 7:13:20 ΜΜ\nΣωστός Τίτλος. -ΣΚΑΡΟΓΥΦΤΟΙ ΠΑΡΕΣΥΡΑΝ ΚΟΡΙΤΣΑΚΙΑ ΣΤΗΝ ΠΑΡΑΒΟΛΑ-\n12/04/2019 , 16:30 στις 4:30:46 ΜΜ\nΤΩΡΑ ΚΛΑΙΜΕ.ΟΤΑΝ ΤΟΥΣ ΒΛΕΠΟΥΝ ΝΑ ΚΑΝΟΥΝ ΠΑΝΤΙΛΙΚΑ ΚΑΙ ΝΑ ΟΔΗΓΟΥΝ ΔΕΚΑΤΡΙΑΧΡΟΝΑ,ΣΦΥΡΙΖΟΥΝ ΑΔΙΑΦΟΡΑ.ΑΣ ΕΙΝΑΙ ΚΑΛΑ ΤΑ ΕΠΙΔΟΜΑΤΑ ΤΟΥ ΚΑΘΕ ΦΑΦΛΑΤΑ ΤΣΙΠΡΑ.\n12/04/2019 , 14:51 στις 2:51:18 ΜΜ\nΗ ανομια σε ολο της το μεγαλειο!!!! Το κρατος κοιμαται με τα τσαρουχια. Οι “γαμπροι” οι καγκουρες οι ρομα οι λεχριτες κανουν οτι γουσταρουν τερμα τα γκαζια και οποιον παρει ο χαρος!!!\nΓράψτε απάντηση στο Ο θεός.βλέπει Ακύρωση απάντησης


SPORT24.GR 20.12.2019 | 10:49\nΤο μποξ έχει δώσει στο κοινό μερικές από τις μεγαλύτερες κόντρες στην ιστορία των αθλημάτων, με τις μάχες των Manny Pacquiao - Juan Marquez και Muhammad Ali - Joe Frazier να βρίσκονται στη λίστα.\nΤο μποξ έχει δώσει στο κοινό μερικές από τις μεγαλύτερες κόντρες στην ιστορία των αθλημάτων. Παρακάτω θα θυμηθούμε ατάκες και ιστορίες των πρωταγωνιστών.\n"Οι τρεις πιο δυνατοί αθλητές που αντιμετώπισα ποτέ ήταν ο Sugar Ray Robinson, ο Sugar Ray Robinson και ο Sugar Robinson. Τόσες φορές που έπαιξα μαζί του απορώ γιατί δεν έγινα διαβητικός".\n"Όταν έχεις κάνει 30 γύρους με έναν άνθρωπο και προσπαθείτε να αλληλοσκοτωθείτε, σίγουρα υπάρχει και σεβασμός. Κανείς δεν μπορεί να το καταλάβει όσο εγώ και αυτός",έλεγε ο Gatti σε δηλώσεις του.\n"Γεννήθηκα μαχητής και έτσι θα πεθάνω. Σε αυτή την ιστορία εγώ είμαι ο θρύλος", υποστήριξε ο Duran.\n"O Frazier είναι καλός άνθρωπος. Δεν θα μπορούσα να πετύχω χωρίς αυτόν και εκείνος χωρίς εμένα. Αν ποτέ χρειαστεί να πολεμήσω τον θέλω δίπλα μου",ανέφερε.


Σάββατο 30 Ιανουαρίου 2010 8:35:06 πμ\nΟι προγνώσεις σε αυτή την σελίδα ισχύουν για: Σάββατο, 30 Ιανουαρίου 2010 και ώρα 14:00.\nΝεφώσεις με βροχές και τοπικές καταιγίδες στα δυτικά, τα νησιά του Ανατολικού Αιγαίου και τα Δωδεκάνησα και χιονοπτώσεις στα ορεινά ηπειρωτικά περιμένουμε το Σάββατο 30 Ιανουαρίου 2010. Στην υπόλοιπη χώρα αναμένονται λίγες νεφώσεις βαθμιαία πυκνότερες με τοπικές βροχές από τις απογευματινές ώρες.\nΗ θερμοκρασία σε άνοδο θα κυμανθεί από 1 έως 12 βαθμούς στη Βόρεια Ελλάδα, 4 έως 17 βαθμούς στην Κεντρική και Νότια Ελλάδα, 5 έως 14 βαθμούς στη Δυτική Ελλάδα, 11 έως 16 βαθμούς στις Κυκλάδες και την Κρήτη, 10 έως 17 βαθμούς στα νησιά του Ανατολικού Αιγαίου και τα Δωδεκάνησα.\nΟι άνεμοι στο Αιγαίο και στο Ιόνιο θα πνέουν από νοτιοδυτικές διευθύνσεις μέτριοι έως ισχυροί σταδιακά ενισχυόμενοι σε σχεδόν θυελλώδεις.\nΛίγες νεφώσεις βαθμαία πυκνότερες με τοπικές βροχές τις βραδινές ώρες περιμένουμε το Σάββατο στην Αττική. Η θερμοκρασία θα κυμανθεί από 8 έως 17 βαθμούς. Οι άνεμοι θα πνέουν από νοτιοδυτικές διευθύνσεις αρχικά ασθενείς έως μέτριοι ενισχυόμενοι από τις βραδινές ώρες σε ισχυρούς έως σχεδόν θυελλώδεις και στα νότια θυελλώδεις.\nΝεφώσεις παροδικά αυξημένες με πιθανότητα τοπικών βροχοπτώσεων περιμένουμε το Σάββατο στη Θεσσαλονίκη. Η θερμοκρασία θα κυμανθεί από 6 έως 12 βαθμούς. Οι άνεμοι στο Θερμαϊκό θα πνέουν από νότιες διευθύνσεις ασθενείς και αργότερα μέτριοι.


Κρητών πόλεις & χωριά από αέρος [ Ελούντα , Λίμνη Κουρνά , Μπάλος , Σταλίδα ] – aiR mAgazine\nΚρητών πόλεις & χωριά από αέρος [ Ελούντα , Λίμνη Κουρνά , Μπάλος , Σταλίδα ]\nby Ag mastermind 23 Απρ 2017 Leave a comment\nΗ λίμνη του Κουρνά είναι η μοναδική μεγάλη φυσική λίμνη στην Κρήτη και βρίσκεται μέσα σε ένα μαγευτικό τοπίο, ανάμεσα σε ψηλά βουνά και καταπράσινους ελαιώνες. Βρίσκεται πολύ κοντά στο χωριό Κουρνά, 2,5χλμ νότια από την παραλία της Γεωργιούπολης, 43 χλμ ανατολικά των Χανίων και 20 χλμ δυτικά του Ρεθύμνου. Η λίμνη του Κουρνά και τα περίχωρα της αποτελούν ένα πολύ σημαντικό οικοσύστημα για την Ελλάδα, καθώς είναι από τις λίγες περιοχές της Κρήτης όπου υπάρχει άφθονο γλυκό νερό καθ’όλη τη διάρκεια του έτους. Γι’αυτό το λόγο έχει ενταχθεί στο δίκτυο Natura 2000.\nΤο όνομα της πιστεύεται ότι προέρχεται από την αραβική λέξη για τη «λίμνη» και το «λουτήρα». Σε αρχαία κείμενα αναφέρεται ως Κορησία, ενώ πιστεύεται ότι υπήρχε κοντά ιερό της Κορησίας Αθηνάς\nΚρητών πόλεις & χωρια from georgios papadosifos georgiou on Vimeo.\nΤο όνομα Σταλίδα προέρχεται από το ρήμα σταλίζω, καθώς εδώ στάλιζαν (σταματούσαν στη σκιά ή στο μαντρί για ξεκούραση) τα πρόβατα και τα κατσίκια. Η καρδιά της Σταλίδας κτυπάει στον παραλιακό της δρόμο, μήκους 5 χλμ, όπου είναι μαζεμένα τα περισσότερα καταστήματα της περιοχής. Μια βόλτα κατά μήκος του παραλιακού το απόγευμα επιβάλλεται! Δίπλα στον παραλιακό δρόμο απλώνεται μια τεράστια αμμουδιά με ρηχά νερά, η οποία εκτείνεται στα ανατολικά και δίνει τη θέση της στην παραλία των Μαλίων. Σε ένα σημείο η παραλία σπάει στα δύο από βράχια. Εκεί κοντά βρίσκεται και η Βυζαντινή Εκκλησία του Αγίου Ιωάννη (1600).\nPrevious Entry Ανά την Ελλάδα 56. Λήμνος το νησί του Ηφαίστου , ακρίτας του Αιγαίου .[ drone vid]\nNext Entry Βόλτα στο Ελληνικό Μπαλί . [ DRONE VID]


Ντίαζ: «Τιμή να φοράω αυτή τη φανέλα του Παναιτωλικού» - AgrinioPress\nΝτίαζ: «Τιμή να φοράω αυτή τη φανέλα του Παναιτωλικού»\nPressRoom Send an email 26/09/2021 , 9:55\nΟ αρχηγός του Παναιτωλικού Χόρχε Ντίαζ παραχώρησε συνέντευξη στο Metrosport.gr τονίζοντας πως «είναι τιμή» που φορά τη φανέλα της ομάδας.\nΟ Παναιτωλικός είναι μια ομάδα της επαρχίας με οικονομική σταθερότητα, με κόσμο και προσελκύει αρκετούς λάτιν παίκτες, ειδικά όσα χρόνια αγωνίζεται στη Σούπερ Λιγκ. Ενας εξ αυτών είναι ο Χόρχε Ντίαζ, ο αρχηγός της ομάδας του Αγρινίου, ο οποίος σκόραρε στο πρόσφατο παιχνίδι της ομάδας του με τον ΠΑΟΚ.\nΤο Metrosport.gr επικοινώνησε με τον Ουρουγουανό μεσοεπιθετικό και εκείνος αποκάλυψε τον ποδοσφαιριστή που ξεχώρισε από την αναμέτρηση με τον Δικέφαλο, χαρακτήρισε τους «ασπρόμαυρους» μεγάλη ομάδα που πάντα δυσκολεύει την ομάδα του, τον Παναιτωλικό, σχολίασε την μάχη του τίτλου και τις διαφορές που βλέπει στο ελληνικό πρωτάθλημα.\nΕπίσης, μίλησε για τα χρόνια που βρίσκεται στο Αγρίνιο, αποκάλυψε πως ξεκίνησε να παίζει ποδόσφαιρο στα 18 του και πως ένα χρόνο νωρίτερα μετακόμισε οικογενειακώς από την Ουρουγουάη στην Ισπανία για μια καλύτερη ζωή.\n«Θέλω να βοηθάω την ομάδα σε όποια θέση και να παίζω»\n«Η φυσική θέση μου είναι στα εξτρέμ, αλλά τα τελευταία 2-3 χρόνια έπαιζα αμυντικό χαφ. Νιώθω άνετα ως δεκάρι που με βάζει φέτος ο κ. Αναστασίου, θέλω να βοηθάω την ομάδα σε όποια θέση και να παίζω και προσαρμόζομαι εύκολα».\n«Ο ΠΑΟΚ είναι μεγάλη ομάδα, πάντα μας δημιουργεί προβλήματα. Έλειπαν κάποιοι παίκτες σημαντικοί γι’ αυτούς αλλά έχει εναλλακτικές και ποιότητα ως ομάδα. Πιστεύω πως θα παλέψει για τον τίτλο γιατί είναι ομάδα. Δεν ξέρω αν είναι καλύτερος ή όχι σε σχέση με πριν δύο χρόνια, ξέρω πως πάντα είναι δυνατή ομάδα. Διαθέτει παίκτες με ποιότητα. Και εμείς είμαστε άλλη ομάδα με άλλο προπονητή».\n26/09/2021 , 22:48 στις 10:48:45 ΜΜ\nΗ καλύτερη ανανέωση που έκανε ο κ. Κωστούλα. Χόρχε ντιαζ ο απόλυτος ηγέτης, ο απόλυτος μονομάχος,ο απόλυτος επαγγελματίας αθλητής. Μπράβο Χόρχε, σ. Ευχαριστούμε για την συμπεριφορά σου μέσα και έξω από το γήπεδο.


Ο ΠΑΣ Γιάννινα του Γιαννίκη - Fosonline\nΟ ΠΑΣ Γιάννινα του Γιαννίκη\nΣάββατο, 13 Μαρτίου 2021 13:50\nΌλα όσα πρέπει να ξέρετε για το πώς χτίστηκε o φιλόδοξος ΠΑΣ Γιάννινα μετά τον υποβιβασμό.\nΜέρες του… ’80 ζουν στα Γιάννινα, με τις απανωτές επιτυχίες του ΠΑΣ επί του Παναθηναϊκού. Όπως τότε που η αθηναϊκή ομάδα συνετρίβη από τον «Άγιαξ της Ηπείρου» τρεις φορές μέσα σε λίγους μήνες. Στις 6 Ιανουαρίου 1980, στο κατάμεστο στάδιο «Ζωσιμάδες», ο ΠΑΣ έβγαζε σπίθες και συνέτριψε 4-1 τον Παναθηναϊκό. Πριν συμπληρωθεί μήνας, στις 6 Φεβρουαρίου καταγράφηκε νέα νίκη των Γιαννιωτών με 2-1 σε νοκ άουτ αγώνα Κυπέλλου. Έξαλλος ο Γιώργος Βαρδινογιάννης, δεν μπορούσε με τίποτα να χωνέψει ένα τόσο μεγάλο κάζο σε διάστημα ολίγων ημερών. Ήταν η εποχή των μεγάλων μεταγραφών και των ηχηρών ονομάτων που φορούσαν την πράσινη φανέλα. Όμως το καράβι προσέκρουσε σε βράχο, έχοντας απέναντι έναν δυνατό ΠΑΣ με την καλύτερη επιθετική τριάδα της Ιστορίας του (Τσιριμώκος, Κοντογιωργάκης, Μήτσος Σεϊταρίδης). Το πάρτι στα Γιάννινα είχε και συνέχεια. Την Κυριακή 9 Σεπτεμβρίου 1980, στην πρεμιέρα του νέου πρωταθλήματος, οι ομάδες διασταύρωσαν πάλι τα ξίφη τους. Νέα νίκη των Ηπειρωτών με 2-1, σε ένα φλεγόμενο από παλμό γήπεδο που είχε γεμίσει τρεις ώρες πριν ξεκινήσει ο αγώνας. Όμως τώρα, με τις τρεις νίκες σε διαφορετικά γήπεδα και σε διάστημα 17 ημερών, ο θόρυβος ήταν περισσότερο εκκωφαντικός απ’ ό,τι τότε. Ήταν απανωτές κανονιές που προκάλεσαν πρωτοσέλιδους τίτλους και θαυμασμό σε όλη την Ελλάδα για τους νικητές. Αυτά ως μια ιστορική συνέχεια και αλληλουχία των τελευταίων επιτυχιών και της πρόκρισης του «Άγιαξ της Ηπείρου» στα ημιτελικά του Κυπέλλου Ελλάδας.\nΌμως άλλο είναι το θέμα μας σήμερα. Θα προσπαθήσουμε να καταγράψουμε πώς χτίστηκε αυτή η ομάδα την τελευταία διετία από τον Αργύρη Γιαννίκη αλλά και από τον πρόεδρο Γιώργο Χριστοβασίλη και τι προσδοκά στη συνέχεια. Πώς αυτός ο προπονητής μεταμόρφωσε θεαματικά προς το καλύτερο την τοπική ομάδα και της προσέδωσε μια ξεχωριστή αγωνιστική ταυτότητα, με κύριο χαρακτηριστικό την παραγωγή καθαρού και σωστού ποδοσφαίρου. Η μετάλλαξη του ΠΑΣ τα δύο τελευταία χρόνια δεν έγινε ασφαλώς με κανένα μαγικό ραβδάκι. Έγινε με δουλειά, μεθοδικότητα, γνώσεις και προσπάθεια σε δύσκολες συνθήκες. Στα Γιάννινα βρέχει πολύ και τον χειμώνα οι προπονήσεις γίνονται σε κακούς αγωνιστικούς χώρους. Ο Αργύρης Γιαννίκης είναι από τα πρόσωπα που συζητιούνται. Όχι μόνο τώρα, που ο ΠΑΣ απέκλεισε τον Παναθηναϊκό και κέρδισε την ΑΕΚ στην Αθήνα, αλλά από την αρχή της σεζόν, όταν ο ΠΑΣ έδωσε τα διαπιστευτήρια καλοδουλεμένης ομάδας που ξέρει να παίζει σωστό ποδόσφαιρο κόντρα και στα μεγάλα κλαμπ της Ελλάδας. Όλα αυτά έγιναν με υπομονή και επιμονή.\nΟ περσινός υποβιβασμός ήταν η αρχή ενός νέου ξεκινήματος. Συνήθως οι ομάδες που πέφτουν κατηγορία παραπαίουν και αργούν να βρουν τη χαμένη τους ταυτότητα. Με τον ΠΑΣ συνέβη το αντίθετο. Συνήλθε γρήγορα και επέστρεψε φουριόζος. Πώς έγινε αυτό, θα το δούμε στη συνέχεια. Ο ΠΑΣ υποβιβάστηκε στη Σούπερ Λιγκ 2, με την αστεία αναδιάρθρωση που έγινε το 2019. Ο υποβιβασμός είναι επώδυνος και αφήνει ανοιχτές πληγές. Το κύκνειο άσμα γράφτηκε στις 5 Μαΐου 2019, όταν ο ΠΑΣ έχασε 2-0 από τον ΠΑΟΚ στο στάδιο «Ζωσιμάδες». Έλαβε τέλος μια λαμπρή οκταετία στη μεγάλη κατηγορία, με αποκορύφωμα την έξοδο στην Ευρώπη για πρώτη φορά στην Ιστορία του, το καλοκαίρι του 2016. Τα ματς με τη νορβηγική Οντ και την ολλανδική Άλκμααρ θα τα θυμούνται για πάντα οι Γιαννιώτες. Όπως θυμούνται επί πολλά χρόνια και τα παιχνίδια με Παρτιζάν Τιράνων και Ριέκα για το Βαλκανικό Κύπελλο το 1979. Είχε τελειώσει και η συνεργασία με τον Γιάννη Πετράκη, μετά από 5,5 χρόνια πετυχημένης παρουσίας στον πάγκο της ομάδας και με τον τίτλο του μακροβιότερου προπονητή στα χρονικά του τοπικού συγκροτήματος. Υπήρξε προσφυγή στο Διαιτητικό Δικαστήριο της ΕΠΟ κατά της απόφασης για αναδιάρθρωση, χωρίς αποτέλεσμα. Πλέον ο υποβιβασμός ήταν γεγονός και ο πρόεδρος Γιώργος Χριστοβασίλης κλήθηκε να πάρει κρίσιμες αποφάσεις, ώστε να αποτραπούν τα χειρότερα και η ομάδα να ξαναγυρίσει στη μεγάλη κατηγορία.\nΟι πρώτες ημέρες μετά τον υποβιβασμό ήταν δύσκολες. «Ο υποβιβασμός είναι δύσκολη υπόθεση και θέλει την ανάλογη διαχείριση. Ο ΠΑΣ είναι μεγάλη ομάδα, με κόσμο, Ιστορία, βαριά φανέλα και μπορεί με λίγες σωστές κινήσεις να επιστρέψει στους μεγάλους του ελληνικού ποδοσφαίρου, όπου είναι η φυσική θέση του» είχαμε τονίσει στη στήλη στις 8/5/2019, προσθέτοντας: «Μετά τα τόσα ωραία που έζησε επί 8 χρόνια με αυτήν την ομάδα ο κόσμος των Ιωαννίνων, ο πρωταθλητισμός φαντάζει μονόδρομος για τη νέα σεζόν. Αν ο ΠΑΣ δεν κάνει πρωταθλητισμό, υπάρχει φόβος να συνεχιστεί ο κατήφορος που δεν θα έχει τελειωμό. Τα διδάγματα του παρελθόντος μπορούν να φανούν χρήσιμα για το μέλλον. Όσες φορές υποβιβάστηκε και έδειξε ψυχραιμία, έκανε σωστή διαχείριση των συνθηκών και του έμψυχου δυναμικού και επέστρεψε δυναμικά στην Α’ Εθνική. Όσες φορές το πήρε αψήφιστα ή είχε ηγεσίες που δεν μπορούσαν να του δώσουν όραμα, πέρασε από μεγάλες και μακροχρόνιες περιπέτειες, με ελευθέρα πτώση και με κίνδυνο διάλυσης..». Με την πτώση άνοιξαν και οι πόρτες αποχώρησης βασικών μέχρι τότε παικτών, όπως οι Μιχαήλ, Γιάκος, Βελλίδης, Αθανασιάδης, Νεόφυτος Μιχαήλ, Λίλα, Κάργας, Τζημόπουλος. Οι αποχωρήσεις αυτές σηματοδότησαν το τέλος μιας εποχής και με το ξημέρωμα μιας άλλης.\nΟ Γιώργος Χριστοβασίλης άφησε να περάσουν κάποιες ημέρες για να φύγει ο θυμός, να κατακάτσει ο κουρνιαχτός, ώστε να δει την επόμενη μέρα με καθαρότερη σκέψη. Με οδηγό την εμπειρία στη διαχείριση κρίσεων, έπρεπε να πάρει τις ανάλογες αποφάσεις. Μπορεί κάποιος να του καταλογίσει λάθη και παραλείψεις ή ακόμα και ότι η μακρόχρονη παρουσία στα διοικητικά της ΠΑΕ να τον έχει κουράσει, αλλά έχει και τις θετικές πλευρές του. Είναι εκ των κορυφαίων προέδρων στα 55 χρόνια Ιστορίας της ομάδας. Είναι ήρεμος, έκανε πολύ καλές επιλογές προπονητών, σε όλους έδωσε ελευθερία κινήσεων για να κάνουν χωρίς πίεση τη δουλειά τους και χωρίς να ανακατεύεται στα πόδια τους, ενώ διαχρονικά έκανε και καλές επιλογές παικτών. Αυτό που λέμε έξυπνες μεταγραφές. Ναι μεν στην πληθώρα των μεταγραφών πήρε και παίκτες που δεν ακούμπησαν μπάλα, αλλά βρήκε και διαμάντια από μικρότερες κατηγορίες που μοσχοπούλησε σε μεγαλύτερες ομάδες.\nΠώς βρήκε ο Χριστοβασίλης τον Γιαννίκη\nΠρώτη κίνηση ήταν να αδειοδοτηθεί η ομάδα από την ΕΠΟ για να μην έχει τέτοιους μπελάδες. Δεύτερον, να βρει έναν καλό προπονητή που θα βάλει βάσεις πρωταθλητισμού. Είχαν αποχωρήσει οι περισσότεροι έμπειροι παίκτες, οι θεωρούμενοι ως πρωτοκλασάτοι, και έμειναν πίσω οι νεαροί με κάποιους άλλους που είχαν συμβόλαια. Προσπάθησε αρχικά να προσεγγίσει τον Νίκο Παπαδόπουλο, αλλά αυτός προτίμησε τον Απόλλωνα Σμύρνης. Μετά από αυτό η απόφαση του προέδρου ήταν να φέρει προπονητή από το εξωτερικό, παρά τις προτροπές συνεργατών του να βρει Έλληνα τεχνικό που να ξέρει το πρωτάθλημα της Β’ Εθνικής. Ο Χριστοβασίλης ήταν αμετάπειστος. Ρωτώντας πάει κανείς στην πόλη, λέει η λαϊκή παροιμία. Ψάχνοντας, κατέληξε στην περίπτωση του Αργύρη Γιαννίκη. Ενός νέου, άφθαρτου και με πολλές γνώσεις προπονητή, που γαλουχήθηκε στο ποδόσφαιρο της Γερμανίας, με πτυχία από την ξακουστή σχολή προπονητών της Κολωνίας. Το στοίχημα ήταν αμφίδρομο. Για την ομάδα που έπρεπε να στηριχθεί σε έναν νέο προπονητή με άλλη κουλτούρα και φιλοσοφία, αλλά και για τον κόουτς που του άνοιγαν οι πόρτες στο ελληνικό ποδόσφαιρο μέσω του ιστορικού ΠΑΣ Γιάννινα. Στις 8 Ιουνίου 2019 ανακοινώθηκε η πρόσληψη του νέου προπονητή. Δεν ήταν ιδιαίτερα γνωστός στην Ελλάδα, αλλά με καλό βιογραφικό στη Γερμανία. Για τους «ψαγμένους», που ξέρουν να ξεχωρίζουν κάποια πράγματα και να βλέπουν πιο μακριά από τη μύτη τους, ήταν καλή περίπτωση. Έχοντας πολλά ένσημα σε ομάδες υποδομών μιας προηγμένης ποδοσφαιρικά χώρας, ταίριαζε και με τη φιλοσοφία του ΠΑΣ, δηλαδή για να δίνει τόπο στα νιάτα. Για άλλους, που είχαν κολλημένη τη βελόνα σε μια παρωχημένη αντίληψη να προσληφθεί έμπειρος προπονητής που να ξέρει τη Β’ Εθνική, μπορεί να ήταν ρίσκο. Ο Χριστοβασίλης πήγε με τη λογική και δικαιώθηκε.\nΟ κόουτς κέρδισε από πέρσι τις εντυπώσεις\nΞημέρωσε η εποχή του Αργύρη Γιαννίκη στον ΠΑΣ. Από την πρώτη στιγμή άρχισε να κερδίζει τις εντυπώσεις. Στην επίσημη παρουσίαση φανέρωσε τις πρώτες σκέψεις του, λέγοντας: «Θα έχουμε άλλα δεδομένα στη Σούπερ Λίγκα 2 και εμείς θα πρέπει να κάνουμε πρωταθλητισμό, οπότε πρέπει να προσέξουμε κάποια βασικά πράγματα, να είμαστε παραγωγικοί και να έχουμε πλεονέκτημα στο γήπεδο. Πρέπει να αλλάξουμε πνεύμα στο γήπεδο και τρόπο παιχνιδιού και πάνω σε αυτά θα δουλέψουμε. Μου αρέσει να έχουμε κατοχή μπάλας. Να κοντρολάρουμε την μπάλα και τον χώρο, εάν δεν έχουμε την μπάλα, να την κερδίζουμε γρήγορα. Γενικά μου αρέσει η επιθετική και η αμυντική λειτουργία της ομάδας να έχουν κοντινές αποστάσεις στις γραμμές. Αυτά τα χαρακτηριστικά πρέπει να έχουμε για να διασπάσουμε άμυνες, να είμαστε ευέλικτοι στην αντεπίθεση, να κοντρολάρουμε το τρανζίσιον». Αυτά ειπώθηκαν στα μέσα Ιουλίου του 2019, πριν ξεκινήσει η προετοιμασία. Αν ντύσουμε αυτά τα λόγια με εικόνες από τωρινούς αγώνες της ομάδας, θα δούμε ότι υπάρχει απόλυτη συνάφεια λόγων και έργων. Η ομάδα που βλέπουμε τώρα είναι αυτή που σχεδίαζε τότε.\nΆνετα πρωταθλητής στη Β’ Εθνική\nΟ ΠΑΣ δεν είχε οικονομικές δυνατότητες που θα του επέτρεπαν μεγάλα μεταγραφικά ανοίγματα. Έκανε όμως έξυπνες κινήσεις. Κράτησε τους παίκτες που ήθελε και πήρε άλλους με προσόντα και φιλοδοξίες, όπως οι Ελευθεριάδης, Παντελάκης, Καρτάλης, Χουτεσιώτης, Οικονομόπουλος, Πανουργιάς και άλλοι. Με αυτήν τη λογική συμφώνησε και ο Γιαννίκης, ο οποίος πίεζε περισσότερο τον πρόεδρο για βελτίωση των εγκαταστάσεων, ώστε να κάνει καλύτερα τη δουλειά του και όχι για μεταγραφές. Ο ΠΑΣ έκανε πέρσι στη Σούπερ Λιγκ 2 καταπληκτική πορεία, έχοντας την πρώτη θέση από την αρχή μέχρι το τέλος. Το πρωτάθλημα δεν ολοκληρώθηκε λόγω της πανδημίας που άγγιξε και την Ελλάδα στις αρχές του περασμένου Μαρτίου, αλλά ο «Άγιαξ» ήταν ακαταμάχητος. Άφησε 9 βαθμούς πίσω τον Απόλλωνα Σμύρνης που ήταν ο κύριος ανταγωνιστής του και τον συνέτριψε 5-1 στα Γιάννινα. Ήταν ο πιο εύκολος πρωταθλητισμός σε σχέση με άλλους προηγούμενων χρόνων. Όχι γιατί δεν ήταν δυνατό το πρωτάθλημα, αλλά γιατί ο ΠΑΣ έκανε τη μεγάλη διαφορά από τις άλλες ομάδες. Η άμεση επιστροφή στην πρώτη επαγγελματική κατηγορία ήταν ό,τι καλύτερο μπορούσε να υπάρξει για την τοπική ομάδα. Ήταν μια πετυχημένη χρονιά για όλους. Ο Γιαννίκης με τη δουλειά του έπεισε και τους πλέον δύσπιστους για την αξία του.\nΚαι φέτος σωστός προγραμματισμός\nΟ πρωταθλητισμός στη Β’ Εθνική ήταν το πρώτο μέρος της δουλειάς του. Το δεύτερο μέρος είναι αυτό που βλέπουμε τώρα στη Σούπερ Λιγκ 1. Μια καλή ομάδα, η οποία τον τελευταίο καιρό έμαθε να παίρνει αποτελέσματα και να μη θυσιάζει τα πάντα στον βωμό του θεάματος. Βλέπει όλη η Ελλάδα έναν διαφορετικό ΠΑΣ σε σχέση με προηγούμενα χρόνια. Διέσυρε ολόκληρο Παναθηναϊκό, πηγαίνοντας στα ημιτελικά του Κυπέλλου Ελλάδας. Κοίταξε στα μάτια τις μεγάλες ομάδες. Βγαίνει στο γήπεδο για να παίξει μπάλα και όχι αντιποδόσφαιρο. Ο Γιαννίκης δεν πιστεύει στα θαύματα. Όπως συνηθίζει να λέει, όλα προέρχονται από τη δουλειά και τον τρόπο λειτουργίας της κάθε ομάδας. Συνήθως οι ομάδες που ανεβαίνουν από τη Β’ στην Α’ Εθνική αλλάζουν τα πάντα. Στον ΠΑΣ ακολούθησαν τη μέση οδό. Από το περσινό ρόστερ, αφού έγινε το απαιτούμενο κοσκίνισμα, κράτησαν όλους τους παίκτες που έκρινε ο Γιαννίκης ότι μπορούν να σταθούν στη μεγάλη κατηγορία και ενίσχυσαν το δυναμικό με λίγες αλλά πολύ καλές προσθήκες, όπως των Κάργα (επέστρεψε), Σάλιακα, Πίρσμαν, Ντομίνγκεθ, Εραμούσπε, Μπρένερ, Λοντίγκιν, Μιλιντσεάνου. Φτιάχτηκε μια αξιόλογη και ποιοτική ομάδα που ξέρει να παίζει σωστό ποδόσφαιρο. Με εξαιρετικό δάσκαλο, όπως είναι ο Αργύρης Γιαννίκης, αλλά και με πολύ καλούς μαθητές, που έχουν τις ικανότητες να βγάζουν στο γήπεδο αυτά που διδάσκονται στις προπονήσεις.\nΠήρε ό,τι καλύτερο από τους παίκτες\nΟ κόουτς μπορεί τον τελευταίο καιρό να… λούζεται αυτός περισσότερο τα φώτα της δημοσιότητας λόγω της εξαιρετικής δουλειάς του, αλλά ποτέ δεν έβγαλε από το κάδρο τους παίκτες. Σε όλες τις δηλώσεις λέει τα καλύτερα. Από τη δουλειά που έγινε τα δύο τελευταία χρόνια στην ομάδα ανέβηκαν επίπεδο και οι ποδοσφαιριστές. Όλοι αυτοί προϋπήρχαν του Γιαννίκη στο ελληνικό ποδόσφαιρο. Όμως την απόδοση που έχουν στα Γιάννινα και τα εξαιρετικά προσόντα που ξεδίπλωσαν στο γήπεδο δεν τα έδειξαν στις προηγούμενες ομάδες τους. Τυχαίο; Όχι βέβαια. Η καλή δουλειά, η ηρεμία, το καλό κλίμα, η αυτονομία του ποδοσφαιρικού τμήματος, χωρίς την εμπλοκή άλλων προσώπων, βοήθησε και τους παίκτες να γίνουν καλύτεροι. Με την ομάδα έδεσαν πολύ καλά και οι ξένοι παίκτες. Έτσι όπως δουλεύει, όπως παίζει και όπως λειτουργεί η ομάδα, οι περισσότεροι παίκτες βρήκαν τον πραγματικό εαυτό τους. Δεν θα μπούμε σε άλλες λεπτομέρειες. Αφήνουμε τα τεχνικά ζητήματα για τους ειδικούς. Εμείς περιγράφουμε αυτό που βλέπουμε, αυτό που βλέπει ο κόσμος. Μια καλή ομάδα, που τον τελευταίο καιρό έμαθε να παίρνει και αποτελέσματα. Βγήκε ένας δύσκολος χειμώνας, με φορτωμένο αγωνιστικό πρόγραμμα, χωρίς απώλειες και παρενέργειες. Η ομάδα άντεξε. Αντί να κουραστεί και να χάσει έδαφος, βγήκε πιο δυνατή. Το τεχνικό τιμ έκανε σπουδαία δουλειά. Ο Γιαννίκης σε κάθε ματς προσάρμοζε ανάλογα την τακτική με εξαιρετική διαχείριση του δυναμικού. Ποτέ δεν έπαιξε με την ίδια ενδεκάδα. Πάντα ξεκούραζε δύο παίκτες για να βγει ο δύσκολος χειμώνας.\nΜε την περίπτωση Γιαννίκη ο πρόεδρος Γιώργος Χριστοβασίλης έδειξε πάλι ότι ξέρει να επιλέγει ικανούς προπονητές, λες και έχει το κοκαλάκι της νυχτερίδας. Όταν ανέθεσε την τεχνική ηγεσία στον τωρινό προπονητή, είχε να αντιμετωπίσει τη δυσπιστία αρκετών στα Γιάννινα. Ειδικά αυτών που έχουν απωθημένα μαζί του και είναι από χρόνια στην αντίπερα όχθη, ψάχνοντας την ευκαιρία να ξιφουλκήσουν εναντίον του. Όμως δικαιώθηκε. Προφητικά ήταν τα λόγια του όταν παρουσίασε το καλοκαίρι του 2019 τον νέο προπονητή: «Ο κ. Γιαννίκης έχει πολλά να δώσει στον ΠΑΣ Γιάννινα. Προέρχεται από ένα προηγμένο ποδόσφαιρο, όπως είναι το γερμανικό. Είναι νέος σε ηλικία, φιλόδοξος, με πολλές γνώσεις. Δούλεψε σε μικρότερες σε σχέση με την Μπουντεσλίγκα ομάδες της Γερμανίας, οι οποίες από ποιότητα, γήπεδα, κόσμο είναι καλύτερες και από τις δικές μας ομάδες της Σούπερ Λίγκας 1. Μακάρι να μπορέσουμε να τον κρατήσουμε πολλά χρόνια».\nΗ τελευταία φράση είναι τώρα επίκαιρη, καθώς με το τέλος των αγωνιστικών υποχρεώσεων της τρέχουσας σεζόν ολοκληρώνεται και η συνεργασία του Γιαννίκη με τον ΠΑΣ. Υπάρχουν αλλαγές δεδομένων. Τότε επέλεξε ο πρόεδρος τον προπονητή, τώρα θα επιλέξει ο κόουτς αν μείνει ή αν αποχωρήσει. Για το θέμα αυτό γράφονται πολλά. Σίγουρα θα υπάρξουν προτάσεις και από άλλες ομάδες. Η δουλειά του κόουτς έχει αναγνωριστεί. Αν βρεθεί κάτι καλύτερο, που θα ανοίγει ορίζοντες για την καριέρα του, μπορεί να αποχωρήσει, χωρίς να τον παρεξηγήσει και κανένας. Αν οι νέες ενδεχόμενες προτάσεις δεν ικανοποιήσουν τις φιλοδοξίες του ή εμπεριέχουν το ρίσκο του γνωστού σπορ της «προπονητοφαγίας» που υπάρχει στην Ελλάδα, θα μείνει στα Γιάννινα. Εδώ ξέρει ότι έχει να κάνει με μια ομάδα που έχει συγκεκριμένες δυνατότητες, με έναν πρόεδρο που ποτέ δεν θα μπει στα αποδυτήρια, δεν θα του ζητήσει τον λόγο, δεν θα τον προσβάλει, θα τον στηρίξει στα δύσκολα, με εξαιρετικό φίλαθλο κόσμο που πάντα στηρίζει παίκτες και προπονητές και με ένα περιβάλλον που τρέφει μεγάλη εκτίμηση στο πρόσωπό του. Ο Γιαννίκης είναι έξυπνος άνθρωπος. Πριν κάνει το οποιοδήποτε βήμα θα ζυγίσει πολλά πράγματα. Συνεπώς ας κάνουμε υπομονή. Είναι νωρίς για εκτιμήσεις.\nΤο όνειρο ενός τελικού Κυπέλλου\nΌσο για τον Χριστοβασίλη, του πιστώνεται το δύσκολο έργο της άμεσης επιστροφής της ομάδας στα μεγάλα σαλόνια. Ο υποβιβασμός και η συμμετοχή για έναν χρόνο στη Β’ Εθνική ήταν παρένθεση. Αν ο ΠΑΣ δεν έπαιρνε πέρσι το πρωτάθλημα, θα είχε πισωγυρίσματα. Όμως έκανε άλματα μπροστά. Επέστρεψε στη Σούπερ Λίγκα 1, είναι εντός του στρατηγικού στόχου της παραμονής, ενώ ζει και το όνειρο συμμετοχής σε έναν τελικό Κυπέλλου, αφού ήδη είναι στα ημιτελικά. Σε αυτόν τον καλό ΠΑΣ Γιάννινα υπάρχει και η υπογραφή του Γιώργου Χριστοβασίλη, είτε αρέσει είτε όχι. Είναι δυνατόν να πηγαίνει καλά μια ομάδα με… κακό πρόεδρο; Όχι ασφαλώς.\nΤέλος, επειδή το θέμα μας ήταν ο ΠΑΣ του Γιαννίκη, να υπογραμμίσουμε και τη βοήθεια που είχε η ομάδα και ο κόουτς από τα υπόλοιπα μέλη του τεχνικού τιμ. Τον βοηθό Νίκο Μπαδήμα, τον γυμναστή Γιάννη Ντουρουντό, τον εκπαιδευτή τερματοφυλάκων Σπύρο Χριστόπουλο και τον αναλυτή Νίκο Γκορτζή.


Ραδιο Ελασσόνα 88.4: Super League: Ντέρμπι σε Ξάνθη και Αγρίνιο\nSuper League: Ντέρμπι σε Ξάνθη και Αγρίνιο\nΗ 18η αγωνιστική του πρωταθλήματος μπορεί να μην περιλαμβάνει κάποιο ντέρμπι, έχει όμως αρκετές ενδιαφέρουσες αναμετρήσεις.\nΤο παιχνίδι που ξεχωρίζει είναι εκείνο στα Πηγάδια ανάμεσα στη δεύτερη Ξάνθη και την ΑΕΚ, και η οποία μετρά δύο νίκες σε ισάριθμες αναμετρήσεις με τον Μανόλο Χιμένεθ στον πάγκο της.\nΟ πρωτοπόρος Ολυμπιακός θα παίξει στη Βέροια με την ομώνυμη ομάδα, σε έναν αγωνιστικό χώρο ιδιαίτερα επιβαρυμένο από την κακοκαιρία των τελευταίων εβδομάδων.\nΟ Παναθηναϊκός θα αντιμετωπίσει στο «Απόστολος Νικολαΐδης» τον Λεβαδειακό και είναι το φαβορί για το τρίποντο, ενώ ο Παναιτωλικός θα υποδεχθεί στο Αγρίνιο τον ΠΑΟΚ, με τις ομάδες να παίζουν μεταξύ τους για τρίτη φορά σε δύο εβδομάδες, αφού μεσολάβησαν οι αγώνες Κυπέλλου.\nΠολύ ενδιαφέρουσα προβλέπεται επίσης η συνάντηση της Τρίπολης ανάμεσα στον Αστέρα και τον Πανιώνιο, που μοιράζεται τη δεύτερη θέση με την Ξάνθη και χρειάζεται τους βαθμούς, όπως όμως και οι Αρκάδες για να βελτιώσουν τη θέση τους στην κατάταξη.\nΒαθμούς και μάλιστα απεγνωσμένα χρειάζονται επίσης ο Ηρακλής με την ΑΕΛ, που θα αναμετρηθούν μεταξύ τους στο «Καυτανζόγλειο».\nΟ Ατρόμητος θα επιδιώξει να επιστρέψει στις επιτυχίες υποδεχόμενος στο Περιστέρι τον δυνατό και επικίνδυνο ΠΑΣ Γιάννινα, ενώ στο νησιωτικό ντέρμπι ο Πλατανιάς θα φιλοξενήσει στα Χανιά την Κέρκυρα.\n3. Πανιώνιος 31\n5. ΠΑΟΚ 26*\n9. Πλατανιάς 22\n13. ΑΕΛ 15*\n16. ΑΕΠ Ηρακλής 11*\n**Ο ΠΑΟΚ ξεκίνησε το πρωτάθλημα με -3 βαθμούς


… ΑΠΕΔΡΑΣΕ ΜΕ ΣΤΑΜΑΤΙΟΥ Η ΙΕΡΑΠΟΛΗ ΑΠΟ ΤΑ ΜΕΛΙΣΣΙΑ!\n… ΑΠΕΔΡΑΣΕ ΜΕ ΣΤΑΜΑΤΙΟΥ Η ΙΕΡΑΠΟΛΗ\nΑΠΟ ΤΑ ΜΕΛΙΣΣΙΑ!\nΠολύ σπουδαία εκτός έδρας νίκη – η πρώτη της για την φετινή σεζόν στο πρωτάθλημα - για την Ιεράπολη, η οποία στο πλαίσιο της 3ης αγωνιστικής του 1ου ομίλου της Β΄ ΕΠΣΑ, επιβλήθηκε στο τέλος με 1-2 επί του Νεοπεντελικού σε αγώνα που διεξήχθη στο γήπεδο Μελισσίων το απόγευμα του Σαββάτου 3 Οκτωβρίου 2020.\nΣτο 44΄ μετά από σέντρα του Τσαπουρνή ο Μπόγδανος με κεφαλιά πέτυχε το 0-1. Οι γηπεδούχοι ισοφάρισαν στο 49΄ με τον Διακάκη, ο οποίος έγινε αποδέκτης της μπάλας μετά από ωραία κάθετη μπαλιά και με πλασέ ισοφάρισε (1-1).\nΟι γηπεδούχοι πίεζαν, προς το τέλος του ματς βγήκαν όλοι μπροστά για να πάρουν τη νίκη, αλλά η «χρυσή αλλαγή» του Κώστα Ζαμπέτα, ο Σταματίου, σε μια αντεπίθεση, με ωραία ενέργεια και πλασέ στο 89΄ σημείωσε το τελικό 1-2 και έτσι η Ιεράπολη… απέδρασε με το μεγάλο διπλό.\nΔιαιτητής ο Νικολάκος με βοηθούς τον Κελεκίδη και την Στεφανοπούλου.\nΝΕΟΠΕΝΤΕΛΙΚΟΣ: Καραγιώργης, Στάππας, Βαφειάδης (46΄ Μάγγας), Στούλης (46΄ Διακάκης), Τριανταφύλλου, Παλασκώνης, Αποστόλου, Δαλέκος (80 Λαμπρίδης), Χοξάϊ (46΄ Σαγματόπουλος), Σέχου (70΄ Μπότσας), Μπάκος.\nΙΕΡΑΠΟΛΗ: Λαγκαδίτης, Σπάρος Φ., Μπόγδανος (70΄ Σταματίου), Βιτουλαδίτης, Σαρδέλης, Αναγνώστου, Τζαρέλλας, Γιακουμάκης (37΄ Βέρρας), Τσαπουρνής (70΄ Μπάλλας), Παπανικολάου (54΄ Φαμπιάνο), Μίσκα (37΄ Καλλίλας).


Το Μεταναστευτικό Ταξίδι των Πουλιών στα Ιόνια Νησιά - PDF\nDownload "Το Μεταναστευτικό Ταξίδι των Πουλιών στα Ιόνια Νησιά"\n1 Το Μεταναστευτικό Ταξίδι των Πουλιών στα Ιόνια Νησιά ΥΛΙΚΟ ΠΕΡΙΒΑΛΛΟΝΤΙΚΗΣ ΕΚΠΑΙ ΕΥΣΗΣ ΓΙΑ ΠΑΙ ΙΑ ΗΛΙΚΙΑΣ 4-16 ΕΤΩΝ Ο ΗΓΟΣ ΓΙΑ ΤΟΥΣ ΕΚΠΑΙ ΕΥΤΙΚΟΥΣ\n2 Οδηγός για τους Εκπαιδευτικούς\n3 Επιμέλεια έκδοσης Ευγενία Πανώριου Παιδαγωγικές Δραστηριότητες Συγγραφή: Ευγενία Πανώριου, Παρασκευή Καρακίτσιου Επιστημονική επιμέλεια: Χρήστος Μπαρμπούτης, Κώστας Παπακωνσταντίνου Οδηγός για τον Εκπαιδευτικό Συγγραφή: Κοσμάς Απέργης, Μαλαμώ Κορμπέτη, Χρήστος Μπαρμπούτης, Ευγενία Πανώριου, Γιώργος Υφαντής CD με υποστηρικτικό υλικό Συλλογή υλικού, παρουσίαση: Ευγενία Πανώριου Βιντεοσκόπηση οπτικοακουστικού υλικού: Artcut για την Ελληνική Ορνιθολογική Εταιρεία Επιμέλεια κειμένου Δήμητρα Καρανικολού Σκίτσα Αγγελική Γουναρίδη, Βασίλης Χατζηρβασάνης Γραφιστική επιμέλεια Λέανδρος Κατσούρης Ελληνική Ορνιθολογική Εταιρεία 2014 Θεμιστοκλέους 80, Αθήνα, Tηλ./ Fax: , Κομνηνών 23, Θεσσαλονίκη, Τηλ./ Fax: ISBN: Προτεινόμενη βιβλιογραφική αναφορά: Πανώριου Ευγενία & Καρακίτσιου Παρασκευή (συγγρ.) (2014). Φτερωτοί ταξιδιώτες: Το μεταναστευτικό ταξίδι των πουλιών στα Ιόνια νησιά. Υλικό Περιβαλλοντικής Εκπαίδευσης για παιδιά ηλικίας 4-16 ετών. Ελληνική Ορνιθολογική Εταιρεία, Αθήνα. LIFE11INF/IT/253 Το Υλικό Περιβαλλοντικής Εκπαίδευσης «Φτερωτοί ταξιδιώτες: Το μεταναστευτικό ταξίδι των πουλιών στα Ιόνια νησιά» έχει δημιουργηθεί στο πλαίσιο του Προγράμματος LIFE+ Information and Communication «Ασφαλή καταφύγια για τα άγρια πουλιά: Αλλάζοντας κοινωνικές αντιλήψεις για το παράνομο κυνήγι στη Βόρεια Μεσόγειο για την προστασία της ευρωπαϊκής Βιοποικιλότητας». Το πρόγραμμα υλοποιείται κατά την περίοδο από την Ελληνική Ορνιθολογική Εταιρεία, τις ορνιθολογικές οργανώσεις της Ιταλίας (LIPU) και Ισπανίας (SEO), εταίροι της BirdLife International και τη διαφημιστική εταιρία JWT, με τη συνεισφορά του χρηματοδοτικού μέσου LIFE+ της Ευρωπαϊκής Ένωσης.\n4 Περιεχόμενα Μέρος Α Το Εκπαιδευτικό Πρόγραμμα «Φτερωτοί ταξιδιώτες: Το μεταναστευτικό ταξίδι των πουλιών στα Ιόνια νησιά» 1. Εισαγωγή Σκοπός και στόχοι του Εκπαιδευτικού Προγράμματος Δομή του Εκπαιδευτικού Υλικού Τρόποι χρήσης του Εκπαιδευτικού Υλικού Η Ελληνική Ορνιθολογική Εταιρεία Ασφαλή καταφύγια για τα μεταναστευτικά πουλιά 12 Μέρος Β Φύλλα Πληροφοριών Α. Γνωριμία με τα μεταναστευτικά πουλιά 16 Α1. Βασικά χαρακτηριστικά των πουλιών 16 Α2. Ταξινόμηση των πουλιών 17 Α3. Μεταναστευτικά πουλιά στην Ελλάδα 17 Α4. Πουλιά στο εκπαιδευτικό υλικό 18 Β. Η μετανάστευση των πουλιών 20 Β1. Γιατί μεταναστεύουν τα πουλιά; 20 Β2. Το ετήσιο μεταναστευτικό ταξίδι των πουλιών 20 Β3. Μελέτη της μετανάστευσης 22 Β4. Οι κίνδυνοι της μετανάστευσης 23 Β5. Προστασία των μεταναστευτικών πουλιών 25 Γ. Η σημασία του Ιονίου για τα μεταναστευτικά πουλιά 26 Λεξικό εννοιών 27 Παράρτημα 28 Βιβλιογραφία 30\n6 Μέρος Α Το Εκπαιδευτικό Πρόγραμμα «Φτερωτοί ταξιδιώτες: Το μεταναστευτικό ταξίδι των πουλιών στα Ιόνια νησιά» Το Μεταναστευτικό Ταξίδι των Πουλιών στα Ιόνια Νησιά\n7 6 1. Εισαγωγή Η μετανάστευση των πουλιών αποτελεί ένα εκπληκτικό φαινόμενο που λαμβάνει χώρα ετησίως εδώ και εκατομμύρια χρόνια. Το «γιατί» τα πουλιά μεταναστεύουν ήταν και είναι ένα από τα πιο συναρπαστικά ερωτήματα από την αρχαιότητα έως και σήμερα. Παλαιότερα, η μυστηριώδης εξαφάνιση κάποιων πουλιών μπέρδευε τον άνθρωπο Τα πουλιά ταξίδευαν ή έπεφταν σε χειμερία νάρκη; Ο Αριστοτέλης είχε καταλάβει ότι οι πελαργοί ταξιδεύουν από τις στέπες της Ασίας στους βάλτους του Νείλου, ωστόσο πίστευε ότι τα μικρά πουλιά έπεφταν σε χειμερία νάρκη. Σήμερα είναι γνωστό ότι κάθε φθινόπωρο δισεκατομμύρια πουλιά αφήνουν την Ευρώπη και την Ασία για να κατευθυνθούν προς την Αφρική και ένας αντίστοιχος αριθμός αφήνει τη Βόρεια Αμερική για την Κεντρική και Νότια Αμερική. Σκοπός τους; Να εκμεταλλευτούν τη διαθέσιμη τροφή και να βρουν το κατάλληλο μέρος για να φωλιάσουν. Το ταξίδι απαιτεί μεγάλη φυσική αντοχή εκ μέρους των πουλιών. Μπορούν να ταξιδεύουν χωρίς στάσεις πάνω από ωκεανούς ή ερήμους. Να ταξιδεύουν πάνω από στεριά χωρίς ή με ελάχιστες στάσεις διανύοντας χιλιάδες χιλιόμετρα. Σε ένα τόσο μεγάλο ταξίδι, οι δυσκολίες για τα πουλιά είναι πολλές. Πάνω από τα μισά μικροπούλια του Βόρειου Ημισφαιρίου δεν επιστρέφουν ποτέ από τη μετανάστευσή τους προς τα νότια. Η εξάντληση, οι δύσκολες καιρικές συνθήκες, οι θηρευτές, η απώλεια βιοτόπων είναι κάποιοι από τους κινδύνους που καλούνται να αντιμετωπίσουν. Πολλά ωδικά και αρπακτικά πουλιά παγιδεύονται ή θανατώνονται παράνομα στη Νότια Ευρώπη (Ελλάδα, Ισπανία, Ιταλία, Κύπρος, Μάλτα) στην προσπάθειά τους αυτή. Στην Ελλάδα, κατά την ανοιξιάτικη μετανάστευση, χιλιάδες από τα δυνατότερα πουλιά που επιβιώνουν από το ταξίδι, θανατώνονται παράνομα στην πρώτη τους στάση για ξεκούραση στα Ιόνια νησιά με αποτέλεσμα να μη φτάσουν ποτέ στη Βόρεια Ευρώπη για να αναπαραχθούν. Μία από τις μεγαλύτερες δυσκολίες που υπάρχει στην ευαισθητοποίηση των πολιτών και κυρίως των παιδιών απέναντι σε αυτό το πρόβλημα, είναι ότι η δραστηριότητα αυτή είναι μία πολιτισμικά αποδεκτή πρακτική. Συνεπώς, για να επιτευχθεί ουσιαστική αλλαγή στη στάση των παιδιών απέναντι σε αυτό το πρόβλημα χρειάζεται η υλοποίηση ενός εκπαιδευτικού προγράμματος αφενός σε τοπικό επίπεδο και αφετέρου σε ετήσια βάση ώστε τα αποτελέσματα να επηρεάσουν πέρα από το γνωστικό επίπεδο, τη στάση, τη συμπεριφορά αλλά και τον τρόπο αντίληψης των παιδιών. Το τμήμα Περιβαλλοντικής Εκπαίδευσης της Ελληνικής Ορνιθολογικής Εταιρείας, στο πλαίσιο του Προγράμματος LIFE + Information and Communication «Ασφαλή καταφύγια για τα άγρια πουλιά: Αλλάζοντας κοινωνικές αντιλήψεις για το παράνομο κυνήγι στη Βόρεια Μεσόγειο για την προστασία της ευρωπαϊκής Βιοποικιλότητας», σχεδίασε ένα ετήσιο Πρόγραμμα Περιβαλλοντικής Εκπαίδευσης επιχειρώντας να ικανοποιήσει τον παραπάνω στόχο. Το εκπαιδευτικό υλικό που διαμορφώθηκε αφορά σ ένα σύνολο εκπαιδευτικών δραστηριοτήτων που μπορούν να υλοποιηθούν σε ετήσια βάση, κατά τη διάρκεια της σχολικής χρονιάς ενώ εστιάζει στη γνωριμία των παιδιών με τα μεταναστευτικά πουλιά και το δύσκολο ταξίδι της μετανάστευσης. Η προσπάθεια των άγριων πουλιών να ολοκληρώσουν το μεταναστευτικό τους ταξίδι και η ανάγκη τους για ασφαλή καταφύγια γίνονται τα μέσα προκειμένου να προσεγγιστεί εκπαιδευτικά το πρόβλημα της παράνομης θανάτωσής τους κατά την ανοιξιάτικη μετανάστευση. Η βασική θεματολογία αναλύεται σε τρεις κεντρικούς άξονες: 1) τα μεταναστευτικά πουλιά, 2) το ταξίδι της μετανάστευσης και 3) η μελέτη της μετανάστευσης. Ένα από τα είδη πουλιών που απαντάται συχνά στο εκπαιδευτικό υλικό είναι το Τρυγόνι (Streptopelia turtur) του οποίου ο ευρωπαϊκός πληθυσμός έχει υποστεί μείωση 70% από το 1980 (Pan-European Common Birds Monitoring Scheme). Η πτωτική αυτή τάση οφείλεται στην υποβάθμιση των αγροτικών οικοσυστημάτων στην Ευρώπη και την Αφρική και τη λαθροθηρία κατά την ανοιξιάτικη μετανάστευση. Εκτός από το Τρυγόνι, μέσα από την υλοποίηση των εκπαιδευτικών δραστηριοτήτων, τα παιδιά γνωρίζουν και άλλα μεταναστευτικά είδη πουλιών όπως ο Κούκος, το Σταβλοχελίδονο, ο Μελισσοφάγος, ο Συκοφάγος, ο Τσαλαπετεινός, ο Γκιώνης κ.ά.\n8 οδηγοσ για τουσ εκπαιδευτικουσ 7 2. Σκοπός και στόχοι του Εκπαιδευτικού Προγράμματος Σκοπός του Προγράμματος είναι να υποστηρίξει τους εκπαιδευτικούς της Πρωτοβάθμιας και Δευτεροβάθμιας Εκπαίδευσης να διαμορφώσουν μια ατμόσφαιρα τέτοια που να καλλιεργεί το οικολογικό πνεύμα και να δημιουργήσουν τις κατάλληλες συνθήκες για την ενασχόληση και ευαισθητοποίηση των μαθητών σχετικά με την προστασία των μεταναστευτικών πουλιών. Κεντρικός άξονας του υλικού αποτελεί η γνωριμία των παιδιών με τα μεταναστευτικά πουλιά και το δύσκολο ταξίδι της μετανάστευσης γενικά αλλά και ειδικότερα στην περιοχή των Ιόνιων νησιών. Αυτό επιχειρείται μέσα από τη συμβολή στην ανάπτυξη δεξιοτήτων στους εξής τομείς: Γνωστικός Κοινωνικοσυναισθηματικός Ψυχοκινητικός και Αισθητικός Οι δραστηριότητες που προτείνονται αφορούν στα ιδιαίτερα χαρακτηριστικά και στη συμπεριφορά των άγριων πουλιών εστιάζοντας σε συγκεκριμένα είδη μεταναστευτικών πουλιών ενώ ταυτόχρονα δίνουν την ευκαιρία για την ανάπτυξη ποικίλλων περιβαλλοντικών θεμάτων. Μέσα από την υλοποίηση των δραστηριοτήτων τα παιδιά συνεργάζονται, αναπτύσσουν και μοιράζονται τις ιδέες τους, προβληματίζονται σε θέματα περιβαλλοντικής προστασίας και προτείνουν λύσεις στα προβλήματα που αντιμετωπίζουν τα μεταναστευτικά πουλιά. Σε ένα πλαίσιο παιγνιώδες και ασφαλές καλούμε τα παιδιά να ευαισθητοποιηθούν, να ενημερωθούν, να εκφραστούν, να δημιουργήσουν, να ενεργοποιηθούν και να διαμορφώσουν θέση σε σχέση με την προστασία των μεταναστευτικών πουλιών. Οι αναλυτικοί παιδαγωγικοί στόχοι του Προγράμματος μπορούν να αναζητηθούν στο τέλος της τρέχουσας ενότητας. Σε μια πρόθεσή μας να αφήσουμε δημιουργικό χώρο για εξατομικευμένη διδασκαλία και προσαρμογή του υλικού, στην περιγραφή των δραστηριοτήτων επιλέξαμε να χρησιμοποιούμε τον όρο του εμψυχωτή. Σας ευχόμαστε ο παράγοντας αυτός να σας εμπνεύσει κατά την παιδαγωγική διαδικασία και να αποτελέσει αναπόσπαστο κομμάτι στην εφαρμογή του υλικού. Είμαστε στη διάθεσή σας σε περίπτωση που χρειαστεί να επικοινωνήσετε με την Ελληνική Ορνιθολογική Εταιρεία για υποστήριξη κατά τη διάρκεια του Προγράμματος. Αναλυτικοί στόχοι του Προγράμματος Γνωστικοί Στόχοι Να γνωρίσουν και να έρθουν σε επαφή με τα άγρια πουλιά και τις ανάγκες τους και να κατανοήσουν τη σύνδεση μεταξύ είδους και βιότοπου, την έννοια της προσαρμογής των ειδών Να γνωρίσουν χαρακτηριστικά είδη μεταναστευτικών πουλιών και το μεταναστευτικό τους ταξίδι Να γνωρίσουν τις στρατηγικές μετανάστευσης που ακολουθούν τα πουλιά στο ταξίδι τους και τον τρόπο με τον οποίο αυτά προσανατολίζονται Να γνωρίσουν βασικές μεταναστευτικές διαδρομές στην Ελλάδα και να κατανοήσουν τη σημασία των στάσεων κατά το μεταναστευτικό ταξίδι Να κατανοήσουν την ιδιαιτερότητα του Ιονίου γενικότερα και της δικής τους περιοχής (του νησιού τους) ειδικότερα για τα μεταναστευτικά πουλιά Να έρθουν σε επαφή με τις δυσκολίες που συναντούν τα μεταναστευτικά πουλιά Να κατανοήσουν τις αιτίες μείωσης των πληθυσμών μεταναστευτικών πουλιών και τις συνέπειες που έχουν οι απώλειες κατά τη διάρκεια της μετανάστευσης για τον συνολικό πληθυσμό του κάθε είδους Το Μεταναστευτικό Ταξίδι των Πουλιών στα Ιόνια Νησιά\n9 8 Να έρθουν σε επαφή με δράσεις παρακολούθησης των μεταναστευτικών πουλιών και να κατανοήσουν τη συμβολή τους στην προστασία τους Κοινωνικοσυναισθηματικοί Στόχοι Να αναπτύξουν θετικά συναισθήματα για τα μεταναστευτικά πουλιά τόσο για τα επιτεύγματα της μετανάστευσης (τεράστιες αποστάσεις, ταχύτητα ταξιδιού, προσανατολισμός), όσο και για τις δυσκολίες που αυτή συνεπάγεται (καιρικές συνθήκες, οικολογικά εμπόδια, ανθρωπογενείς κίνδυνοι κ.λπ.) Να ευαισθητοποιηθούν σχετικά με την ιδιαιτερότητα και τη σημασία της δικής τους περιοχής για τα μεταναστευτικά πουλιά Να συμμετάσχουν σε συζητήσεις και να προβληματιστούν σχετικά με τις απειλές των μεταναστευτικών πουλιών Να αναπτύξουν διάθεση για συμμετοχή και σχεδιασμό δράσεων προστασίας των μεταναστευτικών πουλιών Να αισθανθούν την επίδραση της λαθροθηρίας και της ανθρώπινης δραστηριότητας στον πληθυσμό των μεταναστευτικών πουλιών και του Τρυγονιού ειδικότερα Να προβληματιστούν για την επιλογή προστασίας των μεταναστευτικών πουλιών Να αναπτύξουν κοινωνικές δεξιότητες (λειτουργία ομάδας, επίτευξη κοινών στόχων κ.λπ.) και να έρθουν σε επαφή με την ομάδα σε ένα ασφαλές περιβάλλον παιχνιδιού και αποδοχής με κοινό στόχο την προστασία των μεταναστευτικών πουλιών Να βελτιώσουν και να εμπλουτίσουν τον προφορικό τους λόγο αξιοποιώντας στοιχεία και πληροφορίες που περιλαμβάνει το υλικό Ψυχοκινητικοί και Αισθητικοί Στόχοι Να ενεργοποιήσουν τη σκέψη τους έτσι ώστε να μπορούν να πάρουν μέρος σε καταιγισμό ιδεών και να αξιολογούν τις ιδέες αυτές Να προτείνουν δράσεις και λύσεις για την προστασία των μεταναστευτικών πουλιών Να αποκτήσουν δεξιότητες ενασχόλησης με την άγρια φύση (παρατήρηση, καταγραφή, συλλογή και επεξεργασία στοιχείων, μελέτη, φωτογράφηση κ.λπ.) Να αναπτύξουν δεξιότητες παρακολούθησης και καταγραφής των μεταναστευτικών πουλιών χρησιμοποιώντας συγκεκριμένη μεθοδολογία, να συνδεθούν με το περιβάλλον και τις πληροφορίες που μπορούν να αντλήσουν από αυτό Να εφαρμόσουν ερευνητικές μεθόδους σχετικά με τη σύνδεση των μεταναστευτικών πουλιών με τον τόπο τους Να αναπτύξουν καλλιτεχνικές δεξιότητες αξιοποιώντας και εξελίσσοντας ήδη υπάρχουσες γνώσεις και αναπτύσσοντας νέες γνώσεις με ποικίλα εκφραστικά μέσα Να συμμετάσχουν σε αισθησιοκινητικά παιχνίδια, να εξοικειωθούν με παιχνίδια ρόλων, να εκφραστούν μέσω δραστηριοτήτων που περιλαμβάνουν δρώμενα Θεατρικού Παιχνιδιού, Εικαστικά, Λογοτεχνία κ.ά. Να έρθουν σε επαφή με αισθητικά ερεθίσματα που αναπλαισιώνουν τις πληροφορίες που συναντούν τα παιδιά κατά τη διάρκεια του προγράμματος Να σχεδιάζουν δράσεις προβολής με σκοπό την προστασία των μεταναστευτικών πουλιών 3. Δομή του Εκπαιδευτικού Υλικού Το εκπαιδευτικό υλικό έχει δομηθεί βάσει των διαφορετικών επιπέδων αντίληψης και οικοδόμησης της γνώσης που υπάρχει σε κάθε ηλικία. Οι δραστηριότητες απευθύνονται σε παιδιά ηλικίας 4-8, 9-12 και ετών. Συνολικά διαμορφώθηκαν 27 δραστηριότητες. Στο εκπαιδευτικό υλικό «Φτερωτοί ταξιδιώτες: Το μεταναστευτικό ταξίδι των πουλιών στα Ιόνια νησιά», οι δραστηριότητες που είναι κατάλληλες για κάθε ομάδα ηλικίας φέρουν την αντίστοιχη επισήμανση (κατάλληλη για παιδιά ηλικίας: 4-8, 4-12, 4-16, 9-12, 9-16 ετών). Στον πίνακα «Δραστηριότητες ανά ομάδα ηλικίας» του Παραρτήματος, αναγράφονται οι τίτλοι των δραστηριοτήτων καθώς και ο συνολικός αριθμός δραστηριοτήτων ανά ομάδα ηλικίας.\n10 οδηγοσ για τουσ εκπαιδευτικουσ 9 Το υλικό αφορά κυρίως τις περιοχές όπου εντοπίζεται το πρόβλημα της ανοιξιάτικης λαθροθηρίας, προκειμένου τα παιδιά να διαδραματίσουν καθοριστικό ρόλο και να λειτουργήσουν θετικά στην επίλυση του προβλήματος σε τοπικό επίπεδο. Το υλικό αφορά κυρίως την περιοχή του Ιονίου (και ειδικότερα: Ζάκυνθος, Κέρκυρα, Οθωνοί, Παξοί και Αντίπαξοι, Στροφάδια). Μπορεί όμως να εφαρμοστεί σε κάθε άλλη περιοχή της Ελλάδας που φιλοξενεί μεταναστευτικά είδη πουλιών. Φύλλα Δραστηριότητας Στις περισσότερες περιπτώσεις, κάθε δραστηριότητα παρουσιάζεται σε δύο μέρη. Το πρώτο μέρος προορίζεται για τον εμψυχωτή ενώ στο δεύτερο παρατίθενται σελίδες που μπορούν να χρησιμοποιηθούν από τα παιδιά. Φύλλα Δραστηριότητας για τον εμψυχωτή Η κάθε δραστηριότητα περιλαμβάνει την περιγραφή της, όπου ο εμψυχωτής μπορεί να κατατοπιστεί σύντομα για τη ροή της. Μπορεί επίσης να βρει πρόσθετες πληροφορίες που θα βοηθήσουν στην εκπαιδευτική διαδικασία. Ειδικά συνοδευτικά και επιγραμματικά κείμενα βοηθούν τον εμψυχωτή να κατατοπιστεί γρήγορα και να επιλέξει εκείνες τις δραστηριότητες που ταιριάζουν στους στόχους που έχει θέσει ο ίδιος. Συγκεκριμένα, περιγράφονται τα εξής: Με λιγα λογια Τα παιδιά καλούνται να εξοικειωθούν με την αναγνώριση ειδών, συνθέτοντας με συνεργατικό τρόπο τη δική τους διχοτομική κλείδα αναγνώρισης για είδη που συναντούν στην περιοχή τους. Στη συνέχεια, αφού έχουν εξοικειωθεί με τα είδη της δραστηριότητας, τα ζωγραφίζουν με βάση το φύλλο που τους δίνεται (για τους μαθητές του Δημοτικού). στοχοι Οι μαθητές/τριες να εξοικειωθούν με τις διχοτομικές κλείδες αναγνώρισης, να σχεδιάζουν κλείδες αναγνώρισης, να επιλέγουν τις διαφορές και ομοιότητες των ειδών ως κριτήρια για την αναγνώρισή τους, να μπορούν να αναγνωρίζουν και να ονοματίζουν είδη πουλιών της περιοχής τους, να ψυχαγωγηθούν. [9-16 ετων] ΠερΙγράφη Τα παιδιά χωρίζονται σε 3-4 ομάδες και φτιάχνουν τη δική τους κλείδα αναγνώρισης για 8 είδη πουλιών που είτε είναι περαστικά από το Ιόνιο κατά τη μετανάστευση είτε μένουν όλο τον χρόνο στην περιοχή τους. κλειδεσ άνάγνωρισησ Ενημερώνει τα παιδιά ότι οι επιστήμονες χρησιμοποιούν κλείδες για να ξεχωρίζουν τα είδη μεταξύ τους, καθώς είναι ιδιαίτερα δύσκολο να αναγνωρίζουν και να θυμούνται λεπτομέρειες για όλα τα είδη. Οι κλείδες μάς οδηγούν σε κάθε βήμα να επιλέξουμε κάποιο χαρακτηριστικό που έχει ή δεν έχει η ομάδα πουλιών που μελετάμε, ώστε να οδηγηθούμε στο επόμενο βήμα και να καταλήξουμε τελικά σε μία και μοναδική λύση. Αν οι επιλογές που δίνονται σε κάθε βήμα είναι δύο, τότε η κλείδα ονομάζεται διχοτομική. Εξηγεί στα παιδιά ότι κάθε κλείδα βασίζεται στην περιγραφή των ιδιαίτερων χαρακτηριστικών των ειδών. Μια κλείδα αναγνώρισης ξεκινάει από την περιγραφή κάποιου χαρακτηριστικού γνωρίσματος ενός είδους ή μιας ομάδας ειδών (π.χ. γκρίζο κεφάλι) και, με βάση αυτό, τα είδη χωρίζονται σε δύο κατηγορίες (π.χ. σε αυτά που έχουν γκρίζο κεφάλι και σε αυτά που δεν έχουν). Στη συνέχεια, επιλέγεται επόμενο γνώρισμα από κάθε νέα κατηγορία (π.χ. μακρύ ράμφος), τα είδη χωρίζονται ξανά σε επιμέρους κατηγορίες κ.ο.κ. Τα παιδιά επιλέγουν εκείνα τα γνωρίσματα που διαφοροποιούν τα είδη μεταξύ τους. υλικά φωτοτυπίες φύλλων δραστηριότητας, έγχρωμα αντίγραφα φύλλου δραστηριότητας από το Υποστηρικτικό Υλικό, ψαλίδι, λευκές κόλλες, ξυλομπογιές, μολύβια. ΠουλΙά στά ΙονΙά νησιά 06 ΔΙάρκεΙά άριθμοσ άτομων 2 διδακτικές ώρες Όλη η τάξη, χωρισμένη σε ομάδες και τους αφήνει περίπου 20 λεπτά να συζητήσουν και να φτιάξουν τη δική τους κλείδα σε μία λευκή κόλλα. Για να βρουν ποιο είδος αντιστοιχεί σε κάθε κάρτα, ανατρέχουν στο φύλλο «Ονομασίες πουλιών του Ιονίου». Ο εμψυχωτής μπορεί υποστηρικτικά να χρησιμοποιήσει το παράδειγμα κλείδας για τα συγκεκριμένα είδη που θα βρει στο τέλος της δραστηριότητας. Αφού τελειώσουν, μαζεύει τα φύλλα με τις ονομασίες των πουλιών. Στη συνέχεια, κάθε ομάδα σημειώνει στην κλείδα της το όνομά της και τη δίνει στη διπλανή ομάδα, ώστε κάθε ομάδα να έχει την κλείδα της άλλης ομάδας. Κάθε ομάδα, χρησιμοποιώντας τις κάρτες, επιλέγει ποιο είδος θα προσπαθήσει να αναγνωρίσει, και ξεκινά. Μόλις τελειώσει, σημειώνει τα σχόλιά της για τη συγκεκριμένη κλείδα (αν ήταν εύχρηστη ή δύσχρηστη και γιατί) και δίνει την κλείδα στην επόμενη ομάδα. Αυτό συνεχίζεται μέχρι κάθε ομάδα να πάρει τη δική της κλείδα στο χέρι. Έπειτα, όλοι μαζί σχολιάζουν τις κλείδες που έφτιαξαν οι ομάδες και καταλήγουν στα στοιχεία εκείνα που κάνουν λειτουργική ή δυσλειτουργική μια κλείδα. Μόλις ολοκληρώσουν, γίνεται συζήτηση: Σε ποια είδη δυσκολεύτηκαν περισσότερο; Ποια είχαν έντονες ομοιότητες; Ποια από τα είδη παρατηρούν όλο τον χρόνο και ποια ανά εποχές; Ποια εποχή συναντούν το κάθε είδος; Γνωρίζουν ποια από αυτά είναι μεταναστευτικά; Με λίγα λόγια: δίνεται σύντομη περιγραφή της δραστηριότητας προκειμένου να κατατοπιστεί γρήγορα ο εμψυχωτής για το περιεχόμενο της δραστηριότητας. Βασικοί στόχοι: διατυπώνονται οι βασικοί στόχοι της δραστηριότητας. Ο εμψυχωτής θα εντοπίσει, εφαρμόζοντας τη δραστηριότητα, συμπληρωματικούς στόχους σε ψυχοκινητικό και κοινωνικοσυναισθηματικό επίπεδο ενώ μπορεί να θέσει και δικούς του στόχους προσαρμόζοντας τη δραστηριότητα. Υλικά: αναφέρονται τα βασικά υλικά που θα χρειαστεί να έχει ο εμψυχωτής για την υλοποίηση της δραστηριότητας. Αφορούν κυρίως σε υλικά που χρησιμοποιούνται συνήθως σε μία τάξη, στα απαιτούμενα φύλλα δραστηριότητας, καθώς και σε συμπληρωματικές πληροφορίες που θα βρει στο Υποστηρικτικό Υλικό (όπου απαιτείται). Αριθμός ατόμων: επεξηγεί αν η δραστηριότητα είναι κατά κύριο λόγο ατομική, αν αναφέρεται σε όλη την τάξη ενώ συστήνεται κατά περίπτωση η δημιουργία ομάδων. Διάρκεια: αναφέρονται οι απαιτούμενες διδακτικές ώρες για την υλοποίηση της δραστηριότητας. Η διάρκεια είναι ενδεικτική και εξαρτάται κάθε φορά από τον αριθμό των παιδιών, την ηλικία τους και την έμφαση που θέλει να δώσει ο εμψυχωτής σε κάθε σκέλος της. Ο εμψυχωτής καλό είναι να συνυπολογίσει και την απαιτούμενη ώρα προετοιμασίας πριν από κάθε δραστηριότητα. Τέλος, στην ενότητα «Ένα βήμα παραπέρα» περιγράφονται εν συντομία συμπληρωματικές δραστηριότητες και ιδέες που μπορεί να εφαρμόσει ο εμψυχωτής με την ομάδα του, εφόσον υπάρχει ο διαθέσιμος χρόνος και επιθυμία από την ομάδα. Ψαλιδίζει τις αριθμημένες κάρτες του φύλλου «Κλείδα αναγνώρισης», που θα βρει στο Υποστηρικτικό Υλικό, και μοιράζει στις ομάδες από ένα σετ, καθώς και ένα αντίγραφο του φύλλου «Ονομασίες πουλιών του Ιονίου». Επιλέγει τα πρώτα 8 είδη του φύλλου. Για να αυξήσει το επίπεδο δυσκολίας, μπορεί να συνεχίσει και με τα υπόλοιπα 4 είδη του φύλλου. Καλεί τα παιδιά να παρατηρήσουν τα εξωτερικά γνωρίσματα κάθε είδους 17 Το Μεταναστευτικό Ταξίδι των Πουλιών στα Ιόνια Νησιά\n11 10 Φύλλα Δραστηριότητας για τα παιδιά Τα φύλλα δραστηριότητας για τα παιδιά ακολουθούν το φύλλο δραστηριότητας για τον εμψυχωτή. Στα φύλλα αυτά, τα παιδιά θα βρουν συμπληρωματικές πληροφορίες για τη δραστηριότητα, κατασκευές με θέμα τα άγρια πουλιά, φύλλα καταγραφής των μεταναστευτικών πουλιών ενώ σε κάποια άλλα το ίδιο το περιβαλλοντικό σκίτσο αποτελεί αφόρμηση για τη δραστηριότητα και τη δημιουργία ερωτημάτων στα παιδιά. Ο εμψυχωτής μπορεί να παράγει ασπρόμαυρα αντίγραφα, συνήθως ανά ομάδα παιδιών και σπανιότερα ανά παιδί, ενώ σε πολύ συγκεκριμένες περιπτώσεις που απαιτούνται έγχρωμα αντίγραφα, ο εμψυχωτής παραπέμπεται στο Υποστηρικτικό Υλικό που θα βρει στο CD που περιλαμβάνεται στο υλικό. Πληροφοριών ανά Δραστηριότητα» προτείνονται τα Φύλλα Πληροφοριών τα οποία μπορεί να συμβουλεύεται ο εμψυχωτής ανά δραστηριότητα. Στον ίδιο πίνακα αναφέρεται εάν υπάρχουν ή όχι, πρόσθετες πληροφορίες στα Φύλλα Δραστηριότητας για τον εμψυχωτή. Ο εμψυχωτής μπορεί να ανατρέξει στα φύλλα ελεύθερα, ανάλογα με τις ανάγκες του και τους στόχους που θέτει κάθε φορά. Θεματικές ενότητες Φύλλων Πληροφοριών: Α. Γνωριμία με τα μεταναστευτικά πουλιά Β. Η μετανάστευση των πουλιών Μάσκά ΤσάλάπεΤεινού 09 Γ. Η σημασία του Ιονίου για τα μεταναστευτικά πουλιά CD με Υποστηρικτικό Υλικό Το CD «Φτερωτοί ταξιδιώτες: Το μεταναστευτικό ταξίδι των πουλιών στα Ιόνια νησιά» περιλαμβάνει: Φύλλα Πληροφοριών Στην αντίστοιχη ενότητα αυτού του τεύχους, ο εμψυχωτής θα βρει ενημερωτικά κείμενα προκειμένου να εμπλουτίσει τις γνώσεις του σχετικά με τις θεματικές του τρέχοντος υλικού. Σε αυτά θα μπορεί να ανατρέχει ανάλογα με τις ανάγκες της κάθε δραστηριότητας σε γνωστικό επίπεδο. Για τις ανάγκες του υλικού διαμορφώθηκαν 3 ενότητες Φύλλων Πληροφοριών και ένα Λεξικό Εννοιών. Στον πίνακα «Ευρετήριο Φύλλων Το σύνολο του υλικού (φύλλα δραστηριότητας για τον εμψυχωτή και τα παιδιά, φύλλα πληροφοριών για τον εμψυχωτή) Υποστηρικτικό Υλικό: Έγχρωμα φύλλα δραστηριοτήτων για τα παιδιά καθώς και έγχρωμα σκίτσα μεταναστευτικών πουλιών για επιλεγμένες δραστηριότητες Ήχοι πουλιών για τη δραστηριότητα «Τιτιβίσματα!» που απευθύνεται σε παιδιά ηλικίας 4-8 ετών\n12 οδηγοσ για τουσ εκπαιδευτικουσ 11 Οπτικοακουστικό υλικό για τη δραστηριότητα «Οι φτερωτοί ταξιδιώτες» που απευθύνεται σε παιδιά ηλικίας 4-8 ετών καθώς και για τη δραστηριότητα «Ταξίδι με επιστροφή!» που απευθύνεται σε παιδιά 9-12 ετών Συμπληρωματικό υλικό για ελεύθερη χρήση από τον εμψυχωτή (ενημερωτική παρουσίαση με θέμα τη μετανάστευση των πουλιών, έγχρωμα σκίτσα πουλιών του εκπαιδευτικού υλικού) 4. Τρόποι χρήσης του Εκπαιδευτικού Υλικού Υλοποίηση Ετήσιου Προγράμματος Το υλικό έχει σχεδιασθεί έτσι ώστε να λειτουργεί στο πλαίσιο ενός ετήσιου Προγράμματος Περιβαλλοντικής Εκπαίδευσης, προκειμένου να επηρεάσει πέρα από το γνωστικό επίπεδο, τη στάση, τη συμπεριφορά αλλά και τον τρόπο αντίληψης των παιδιών όπως προαναφέρθηκε. Τα παιδιά έρχονται σε επαφή με τους τρεις θεματικούς άξονες του προγράμματος: 1) τα μεταναστευτικά πουλιά, 2) το ταξίδι της μετανάστευσης και 3) η μελέτη της μετανάστευσης. Οι δραστηριότητες είναι πλούσιες σε αριθμό και υλικό, έτσι ώστε να υλοποιηθούν κατά τη διάρκεια μίας σχολικής χρονιάς. Εφαρμογή μέρους του Εκπαιδευτικού Υλικού Σε κάθε περίπτωση, υπάρχει η δυνατότητα για ελεύθερη επιλογή από το σύνολο των δραστηριοτήτων με βάση τις ανάγκες και τις επιθυμίες της κάθε ομάδας και το παιδαγωγικό πλαίσιο στο οποίο γίνεται η εφαρμογή του υλικού. Διακρατική Συνεργασία Η παράνομη θανάτωση άγριων πουλιών δεν λαμβάνει χώρα μόνο στην Ελλάδα, αλλά σχεδόν σε όλη τη Μεσόγειο (Ελλάδα, Ιταλία, Ισπανία, Κύπρο, Μάλτα). Το πλαίσιο συνεργασίας που υπάρχει μεταξύ των χωρών του Προγράμματος LIFE+ για την προστασία των μεταναστευτικών πουλιών (Ελλάδα, Ιταλία, Ισπανία) μπορεί να επεκταθεί εμπλέκοντας την εκπαιδευτική και μαθητική κοινότητα. Η θεματολογία του υλικού αλλά και το ίδιο το υλικό μπορούν να αποτελέσουν τη βάση για τη δημιουργία σχολικών συμπράξεων μεταξύ εκπαιδευτικών ιδρυμάτων διαφορετικών χωρών. Μπορούν να αξιοποιηθούν οι δυνατότητες του τομεακού Προγράμματος Comenius, το οποίο από τον Ιανουάριο του 2014 εντάσσεται στο Πρόγραμμα Erasmus+, και δίνει σε μαθητές και εκπαιδευτικούς από διαφορετικές χώρες την ευκαιρία να συνεργαστούν σε θέματα κοινού ενδιαφέροντος. Περισσότερες πληροφορίες είναι διαθέσιμες στην ιστοσελίδα του Ιδρύματος Κρατικών Υποτροφιών: 5. Η Ελληνική Ορνιθολογική Εταιρεία Η Ελληνική Ορνιθολογική Εταιρεία είναι περιβαλλοντική, μη κερδοσκοπική οργάνωση με σκοπό τη μελέτη και προστασία των άγριων πουλιών και των βιοτόπων τους στην Ελλάδα. Από το 1982 εργάζεται με σκοπό να διασφαλίσει ένα βιώσιμο περιβάλλον τόσο για τα πουλιά, όσο και για τον άνθρωπο. Το έργο της περιλαμβάνει ευρύ φάσμα δράσεων: από την προστασία και τη μελέτη, ως την ενημέρωση, την εκπαίδευση, αλλά και τις παρεμβάσεις για κρίσιμα θέματα του φυσικού περιβάλλοντος. Η Ορνιθολογική είναι εταίρος της BirdLife International, της μεγαλύτερης παγκόσμιας ομοσπονδίας για την προστασία των πουλιών και των βιοτόπων τους. Άλλωστε, τα προβλήματα των πουλιών δεν γνωρίζουν σύνορα Το Μεταναστευτικό Ταξίδι των Πουλιών στα Ιόνια Νησιά\n13 12 Υποστηρικτές της Ορνιθολογικής μπορούν να γίνουν όλοι όσοι ενδιαφέρονται για τα πουλιά και τους βιοτόπους τους, χωρίς να είναι απαραίτητη η ειδική γνώση στα θέματα αυτά. Δραστηριοποίηση της Ορνιθολογικής στην Περιβαλλοντική Εκπαίδευση Η Ελληνική Ορνιθολογική Εταιρεία έκανε τα πρώτα της βήματα στον χώρο της Περιβαλλοντικής Ευαισθητοποίησης και Εκπαίδευσης, μόλις τέσσερα χρόνια μετά την ίδρυσή της το 1982, με την υποστήριξη της τότε Διεύθυνσης Περιβάλλοντος της Ε.Ο.Κ. Έπειτα από πολλές δράσεις για την προστασία του φυσικού περιβάλλοντος και την ενημέρωση δεκάδων χιλιάδων παιδιών, συνεχίζουμε την προσπάθειά μας με αμείωτη όρεξη, θέτοντας υψηλότερους στόχους και ελπίζοντας ότι συμβάλλουμε έστω και λίγο στη διαμόρφωση ενός καλύτερου κόσμου. Δραστηριότητες Περιβαλλοντικής Εκπαίδευσης Σκοπός των δραστηριοτήτων Περιβαλλοντικής Εκπαίδευσης της Ορνιθολογικής είναι να δημιουργηθούν οι κατάλληλες συνθήκες για την ενασχόληση και ευαισθητοποίηση των παιδιών σχετικά με την προστασία των άγριων πουλιών αλλά και γενικότερα με θέματα προστασίας του φυσικού περιβάλλοντος. Οι δραστηριότητες Περιβαλλοντικής Εκπαίδευσης έχουν δημιουργηθεί έτσι ώστε να προάγουν συνειδητοποίηση, γνώσεις, στάσεις, δεξιότητες, ικανότητες και συμμετοχή. Προγράμματα και Υλικό Περιβαλλοντικής Εκπαίδευσης α) Δραστηριότητες σε αστική περιοχή για τη γνωριμία και εξοικείωση των παιδιών με το φυσικό περιβάλλον (Πάρκο Περιβαλλοντικής Ευαισθητοποίησης «Αντώνης Τρίτσης» - Ίλιον Αττικής, Δίκτυο Αδόμητων Χώρων - Αθήνα & Θεσσαλονίκη). β) Ετήσια προγράμματα για την ανάπτυξη δραστηριοτήτων από τους εκπαιδευτικούς («Ταξιδεύοντας με τη Νανόχηνα στους ελληνικούς υγρότοπους», «Φτερωτοί ταξιδιώτες: Το μεταναστευτικό ταξίδι των πουλιών στα Ιόνια νησιά»). γ) Δραστηριότητες σε περιοχές που προστατεύονται για τον φυσικό τους πλούτο, όπου εφαρμόζεται Πρόγραμμα Περιβαλλοντικής Εκπαίδευσης σε καθημερινή βάση (Υγρότοπος Βραυρώνας - Μαρκόπουλο Αττικής). δ) Φορητά εκπαιδευτικά πακέτα για την ανάπτυξη δραστηριοτήτων από τους εκπαιδευτικούς: «Πουλιά των κήπων και πάρκων», «Ταξιδεύοντας με τον Αιγαιόγλαρο και τον Θαλασσοκόρακα στις ελληνικές θάλασσες», «Ο Μαυροπετρίτης μας ταξιδεύει στο Αιγαίο», «Ταξιδεύοντας με το Κιρκινέζι στους οικισμούς της Θεσσαλίας», «Γνωριμία με το Φυσικό Περιβάλλον του Πάρνωνα», «Εξόρμηση στη φύση του Ταΰγετου», σειρά πακέτων «Γνωριμία με τη φύση των προστατευόμενων περιοχών» (Λίμνες Κορώνεια-Βόλβη, Υγρότοποι Κοτυχίου - Στροφυλιάς, Εθνικός Δρυμός Ολύμπου, Χελμός - Βουραϊκός, Λίμνη Κερκίνη, Υγρότοπος Άγρα - Βρυτών - Νησίου, Κάρπαθος - Σαρία, Εθνικός Δρυμός Αίνου, Σκύρος). Βρείτε περισσότερες πληροφορίες για τα Προγράμματα και το Υλικό Περιβαλλοντικής Εκπαίδευσης της Ορνιθολογικής στην ιστοσελίδα μας: 6. Ασφαλή καταφύγια για τα μεταναστευτικά πουλιά Σκοπός του προγράμματος LIFE+ είναι να μειωθεί η παράνομη θανάτωση των προστατευόμενων άγριων πουλιών σε τρεις χώρες της Ευρωπαϊκής Ένωσης όπου η παράνομη θανάτωση και αιχμαλωσία παραμένει ένα αρκετά κοινό φαινόμενο: την Ιταλία (Σαρδηνία), την Ελλάδα (Ζάκυνθος, Κέρκυρα, Οθωνοί, Παξοί και Αντίπαξοι, Στροφάδια) και την Ισπανία (Καταλονία, Βαλένθια και Νοτιοανατολική Αραγκόν).\n14 οδηγοσ για τουσ εκπαιδευτικουσ 13 Το Πρόγραμμα θα επιτύχει τους στόχους του μέσα από μία τριετή εκστρατεία ενημέρωσης, ευαισθητοποίησης και εκπαίδευσης. Η εκστρατεία αυτή απευθύνεται στα κέντρα λήψης αποφάσεων, τις τοπικές αρχές και τις αρχές για την πάταξη της λαθροθηρίας, καθώς και στις τοπικές κοινωνίες και ιδιαίτερα στη νέα γενιά. Για τον τελευταίο αυτό λόγο, δηλαδή την αλλαγή της πολιτισμικής αντίληψης της νέας γενιάς για την παράνομη θανάτωση και αιχμαλωσία των άγριων πουλιών, δημιουργήθηκε και το υλικό Περιβαλλοντικής Εκπαίδευσης που κρατάτε στα χέρια σας και αφορά παιδιά (4-12 ετών) και εφήβους (13-16 ετών). Οι Εταίροι του Προγράμματος Ιταλική περιβαλλοντική οργάνωση Lega Italiana Protezione Uccelli LIPU (BirdLife στην Ιταλία) Ελληνική Ορνιθολογική Εταιρεία (BirdLife στην Ελλάδα) Για να ενημερωθείτε αναλυτικά για την εκστρατεία «Το Ταξίδι είναι Ζωή» και να βρείτε επικοινωνιακό και εκπαιδευτικό υλικό επισκεφτείτε την ιστοσελίδα του Προγράμματος: Ξέρατε ότι Κάθε άνοιξη τα άγρια πουλιά κάνουν ένα δύσκολο ταξίδι χιλιάδων χιλιομέτρων από την Αφρική προς την Ελλάδα με σχεδόν καμία στάση για ύπνο, ξεκούραση, νερό ή τροφή. Ένα σημαντικό ποσοστό δεν καταφέρνει να φτάσει στον προορισμό του λόγω εξάντλησης και πείνας. Κάθε άνοιξη τα πουλιά που επιβιώνουν στο ταξίδι τους και σταθμεύουν στα πιο όμορφα Ιόνια νησιά θανατώνονται από πυροβολισμούς και ποτέ δεν φτάνουν στη Βόρεια Ευρώπη για να αναπαραχθούν. Το κυνήγι την άνοιξη έχει απαγορευτεί από το Sociedad Espanola ~ de Ornitologia SEO (BirdLife στην Ισπανία) J. Walter Thompson Italia, JWT LIFE11INF/IT/253 Το Προγραμμα LIFE+ Information and Communication «Ασφαλή καταφύγια για τα άγρια πουλιά: Αλλάζοντας κοινωνικές αντιλήψεις για το παράνομο κυνήγι στη Βόρεια Μεσόγειο για την προστασία της ευρωπαϊκής Βιοποικιλότητας» υλοποιείται κατά την περίοδο με τη συνεισφορά του χρηματοδοτικού μέσου LIFE+ της Ευρωπαϊκής Ένωσης. Το Μεταναστευτικό Ταξίδι των Πουλιών στα Ιόνια Νησιά\n16 Μέρος B Φύλλα Πληροφοριών Το Μεταναστευτικό Ταξίδι των Πουλιών στα Ιόνια Νησιά\n17 16 A. Γνωριμία με τα μεταναστευτικά πουλιά Τα άγρια πουλιά Τα άγρια πουλιά, εκφραστές της ομορφιάς και της ελευθερίας της Φύσης, απαντώνται σε όλα τα μήκη και τα πλάτη της γης, σε όλα τα οικοσυστήματα και αποτελούν έναν από τους σημαντικότερους δείκτες της ποιότητας του περιβάλλοντος. Η Ελλάδα είναι μια ιδιαίτερα σημαντική χώρα σε διεθνές επίπεδο, τόσο για τα ενδημικά όσο και για τα μεταναστευτικά είδη πουλιών. Στο σταυροδρόμι τριών ηπείρων και με απίστευτη ποικιλία φυσικού περιβάλλοντος, κατέχει μία προνομιακή θέση για τη ζωή εκατοντάδων ειδών. Ως χερσόνησος, διευκολύνει το ταξίδι εκατομμυρίων πτηνών πάνω από τη Μεσόγειο, ενώ η θέση της στη νότια Ευρώπη αποτελεί φιλόξενο τόπο για είδη του βορρά που χρειάζονται ηπιότερο χειμώνα. Α1. Βασικά χαρακτηριστικά των πουλιών Τα πουλιά διακρίνονται από τα υπόλοιπα ζώα από την ύπαρξη φτερώματος. Τα περισσότερα έχουν την ικανότητα να πετούν και διαθέτουν ειδικές προσαρμογές γι αυτό. Υπάρχουν και είδη που δεν πετούν (π.χ. Στρουθοκάμηλος) που προέρχονται όμως από προγονικά είδη που πετούσαν. Αρχαιοπτέρυγας Το σώμα τους καλύπτεται από φτέρωμα (πούπουλα και φτερά), το οποίο είναι πολύ ελαφρύ, παρέχει μόνωση και εξυπηρετεί στην πτήση. Σε πολλά είδη τα φτερά έχουν έντονα χρώματα και σχήματα και ποικίλλουν ανάλογα με το φύλο και την εποχή. Βοηθούν στην προσέλκυση άλλων ατόμων για αναπαραγωγή, στη διάκριση ατόμων του ίδιου είδους, αλλά και στο καμουφλάρισμα για την αποφυγή ή παραπλάνηση εχθρών. Την πτήση εξυπηρετούν επίσης ο ελαφρύς σκελετός, το αεροδυναμικό σχήμα του σώματος και οι δυνατοί μύες που κινούν τις φτερούγες. Οι φτερούγες εξασφαλίζουν τόσο την άνωση όσο και την προώθηση κατά την πτήση, ενώ η ουρά λειτουργεί ως πηδάλιο. Η καρδιά των πουλιών είναι σχετικά μεγάλη και χτυπά πολύ γρήγορα για να ανταποκρίνεται στις αναπνευστικές ανάγκες κατά το πέταγμα. Έχουν ράμφος από κερατίνη που είναι ελαφρύ και ισχυρό. Το ράμφος είναι από τα κυριότερα «εργαλεία» ενός πουλιού. Το χρησιμοποιεί για να πιάσει την τροφή του αλλά και για να καθαρίσει τα φτερά του, να αμυνθεί, να φτιάξει τη φωλιά του, να προσελκύσει το ταίρι του. Ράμφος έχει και ένα περίεργο θηλαστικό που ζει στην Αυστραλία ο Ορνιθόρυγχος ή Πλατύπους (Ornithorhynchus anatinus). Είναι ωοτόκα, δηλαδή γεννούν αβγά. Έχουν υψηλό μεταβολικό ρυθμό και είναι ομοιόθερμα, δηλαδή η θερμοκρασία του σώματος παραμένει σταθερή κατά τη διάρκεια της ζωής τους. Το εύρος των θερμοκρασιών κυμαίνεται από 40 έως 43οC. Δεν διαθέτουν επιδερμικούς αδένες εκτός από τον ουροπηγικό που εκκρίνει λιπώδη ουσία για την αδιαβροχοποίηση του φτερώματος.\n18 οδηγοσ για τουσ εκπαιδευτικουσ 17 Α2. Ταξινόμηση των πουλιών Όλοι οι ζωντανοί οργανισμοί κατατάσσονται ιεραρχικά σε ευρύτερες και στενότερες ομάδες που αντικατοπτρίζουν τις εξελικτικές και μορφολογικές τους σχέσεις. Με πορεία από το γενικό προς το ειδικό οι ομάδες αυτές ονομάζονται: Βασίλειο, Φύλο, Κλάση, Τάξη, Οικογένεια, Γένος, Είδος. Τα πουλιά αποτελούν κλάση του βασιλείου των ζώων. Όσο προχωρούμε από το βασίλειο προς το είδος, οι οργανισμοί έχουν περισσότερα κοινά χαρακτηριστικά και μοιάζουν περισσότερο μεταξύ τους. Σε όλο τον κόσμο ζουν περίπου είδη πουλιών. Στην Ελλάδα έχουν καταγραφεί ως σήμερα (2014) 446 είδη πουλιών. Η ταξινόμηση των οργανισμών και των πουλιών ειδικότερα σε διαφορετικές ομάδες (τάξεις, οικογένειες, γένη, είδη) βασίζεται κυρίως σε ανατομικά (π.χ. σχήμα, μέγεθος οστών) και μορφολογικά (π.χ. χρώμα φτερώματος, ράμφος, πόδια) χαρακτηριστικά. Χρησιμοποιούνται επίσης οικολογικά χαρακτηριστικά (π.χ. ενδιαίτημα), χαρακτήρες συμπεριφοράς (π.χ. κελάηδημα) αλλά και γενετικοί χαρακτήρες (DNA). Οι κοινές ομαδοποιήσεις των πουλιών μπορεί να αντιστοιχούν σε μια τάξη (όπως παρυδάτια, στρουθιόμορφα) ή σε περισσότερες από μια τάξεις (π.χ. αρπακτικά, θαλασσοπούλια, υδρόβια, καλοβατικά). Παραδείγματα ομάδων πουλιών που αναφέρονται στις δραστηριότητες του υλικού είναι οι εξής: Αρπακτικά: Σαρκοφάγα πουλιά με ιδιαίτερα χαρακτηριστικά για να εντοπίζουν, συλλαμβάνουν και θανατώνουν τη λεία τους. Διαθέτουν οξύτατη όραση για να εντοπίζουν την τροφή τους από απόσταση, δυνατά πόδια με μακριά και γερά νύχια για να την κρατούν και δυνατό και γαμψό ράμφος για να κόβουν τη σάρκα. Τα αρπακτικά (αετοί, γεράκια, κουκουβάγιες) κυνηγούν τη λεία τους, εκτός από τους γύπες οι οποίοι τρέφονται μόνο με ψοφίμια. Καλαμοκίρκος Για την αναγνώριση μιας ταξινομικής ομάδας (οικογένεια, γένος, είδος) χρησιμοποιούμε τις «κλείδες αναγνώρισης». Οι κλείδες μας οδηγούν σε κάθε βήμα να επιλέξουμε κάποιο χαρακτηριστικό που έχει ή δεν έχει η ταξινομική ομάδα ώστε να οδηγηθούμε στο επόμενο βήμα και να καταλήξουμε τελικά σε μια μοναδική λύση. Αν οι επιλογές που δίνονται σε κάθε βήμα είναι δυο, τότε η κλείδα ονομάζεται διχοτομική. Στρουθιόμορφα: Πουλιά της τάξης των Passeriformes η οποία περιλαμβάνει περισσότερα από τα μισά είδη πουλιών. Είναι η μεγαλύτερη ομάδα χερσαίων πουλιών, τα οποία έχουν συνήθως μικρό και μέσο μέγεθος (π.χ. χελιδόνια, σπουργίτια, τσίχλες, σποροφάγα, ωδικά πτηνά κ.λπ.). Παίρνει το όνομά της από την αρχαία ελληνική λέξη για τον Σπουργίτη, στρουθός - στρουθίο. Υφάντρα ΣΤΑΒΛΟΧΕΛΙΔΟΝΟ Α3. Μεταναστευτικά πουλιά στην Ελλάδα Το φθινόπωρο καταφτάνουν από τις βορειότερες περιοχές αναπαραγωγής πουλιά για να ξεχειμωνιάσουν, ενώ αποδημούν όσα πουλιά φωλιάζουν στην Ελλάδα για να περάσουν τον χειμώνα τους σε μικρότερα γεωγραφικά πλάτη (σε εύκρατες περιοχές). Μόλις έρθει η άνοιξη, επιστρέφουν πάλι πίσω στις περιοχές φωλιάσματος. Υπάρχουν, όμως, και είδη που χρησιμοποιούν την Ελλάδα σαν «γέφυρα» κατά το ταξίδι τους από τη Βαλκανική προς την Αφρική και πάλι προς τα πίσω. Αυτά παρατηρούνται μόνο κατά τις μεταναστευτικές περιόδους και χαρακτηρίζονται ως διερχόμενοι μετανάστες. Το Μεταναστευτικό Ταξίδι των Πουλιών στα Ιόνια Νησιά\n19 18 Οι χειμερινοί επισκέπτες μπορεί να ανήκουν στα επιδημητικά είδη ενισχύοντας έτσι τους ντόπιους πληθυσμούς (Κότσυφας, Κοκκινολαίμης, Αλκυόνη, Νανοβουτηχτάρι, Πρασινοκέφαλη Πάπια, Σταχτοτσικνιάς και τα παγκόσμιου ενδιαφέροντος Αργυροτσικνιάς, Βαλτόπαπια, Λαγγόνα, Αργυροπελεκάνος) ή να ανήκουν στα 55 αποκλειστικά χειμερινά είδη, όπως η Κεδρότσιχλα, η Μπεκάτσα, η Τουρλίδα, η Λασποσκαλίδρα, ο Καπακλής, το Σφυριχτάρι, η Ψαλίδα, το Γκισάρι, ο Στικταετός και η παγκοσμίως απειλούμενη Νανόχηνα. ΒΑΛΤΟΠΑΠΙΑ Στους καλοκαιρινούς επισκέπτες ανήκουν τουλάχιστον 96 είδη. Μερικά από αυτά είναι οι Σταχτάρες και τα χελιδόνια, απειλούμενα αρπακτικά, όπως το Κιρκινέζι και ο Μαυροπετρίτης, το τοπικής σημασίας θαλασσοπούλι Αρτέμης, πολλά μικρόπουλα, όπως ποταμίδες, μυγοχάφτες, φυλλοσκόποι, στριτσίδες, τσιροβάκοι, κεφαλάδες. Άλλα πιο γνωστά πουλιά είναι ο Αμπελουργός, ο Τσαλαπετεινός, ο Μελισσοφάγος, ο Κούκος, το Αηδόνι, το Ορτύκι και το Τρυγόνι που μεταναστεύει παραδοσιακά στη δυτική Ελλάδα. Κάποια λιγότερο γνωστά είναι ο Καστανολαίμης, ο Στραβολαίμης, ο Σταχτοπετρόκλης, η Ωχροκελάδα, η Κιτρινοσουσουράδα και ο Πυρροκότσυφας. Α4. Πουλιά στο εκπαιδευτικό υλικό Γκιώνης (Otus scops): Νυκτόβιο αρπακτικό που συναντούμε συνήθως το καλοκαίρι σε ανοιχτά δάση, ελαιώνες αλλά και κοντά σε οικισμούς σε συστάδες δέντρων και πάρκα. Φωλιάζει σε τρύπες δέντρων ή κτισμάτων και τρέφεται κυρίως με μεγάλα έντομα. Κοινό πουλί στην Ελλάδα, ιδίως κατά τη μετανάστευση. Τον χειμώνα, οι περισσότεροι Γκιώνηδες αναχωρούν για την Αφρική. Καλαμόκιρκος (Circus aeroginosus): Αρπακτικό πουλί των υγροτόπων. Όπως φανερώνει και το όνομά του τον συναντούμε σε καλαμώνες ή άλλη παρόμοια υδρόφιλη βλάστηση, πάνω από την οποία πετά χαρακτηριστικά με αραιά φτεροκοπήματα αναζητώντας τη λεία του. Τρέφεται με μικρά θηλαστικά και πουλιά (υδρόβια και στρουθιόμορφα) που πιάνει με απότομες εφορμήσεις. Στη χώρα μας παρατηρείται πιο συχνά κατά τον χειμώνα και κατά την ανοιξιάτικη μετανάστευση. Σταβλοχελίδονο (Hirundo rustica): Συνώνυμο με τον ερχομό της άνοιξης, το Σταβλοχελίδονο επισκέπτεται τη χώρα μας τον Μάρτιο και φεύγει μέχρι τις αρχές Οκτωβρίου. Ξεχωρίζει από τον συγγενή του, το Σπιτοχελίδονο από την πιο μακριά και ψαλιδωτή ουρά του και από τον κεραμιδί λαιμό του. Χτίζει τη φωλιά του κοντά στον άνθρωπο, μέσα σε κτίρια, κάτω από σκεπές κ.λπ. Η φωλιά του είναι ένα ανοιχτό κύπελλο από λάσπη και χόρτα. Το συναντούμε σε αγροτικές περιοχές, χωριά αλλά και σε πόλεις. Τρέφεται καθώς πετάει με ιπτάμενα έντομα, κυρίως κουνούπια. ΚΙΤΡΙΝΟΣΟΥΣΟΥΡΑΔΑ Τουλάχιστον 52 είδη της ελληνικής ορνιθοπανίδας ανήκουν στους διερχόμενους μετανάστες. Σε αυτά ανήκουν τα ευρωπαϊκού ενδιαφέροντος αρπακτικά Στεπόκιρκος και Μαυροκιρκίνεζο καθώς και η παγκοσμίως απειλούμενη Λεπτομύτα. Κούκος (Cuculus canorus): Γνωστός ως περαστικό πουλί στη χώρα μας, κυρίως την άνοιξη και λιγότερο το φθινόπωρο. Ίσως το μόνο πουλί που τρέφεται σε μεγάλες ποσότητες με τις κάμπιες που μαστίζουν τα πεύκα. Τρέφεται επίσης με έντομα, σπόρους και μικρούς καρπούς. Ζει σε δάση και ανοιχτά θαμνώδη μέρη. Οι Κούκοι δεν\n20 οδηγοσ για τουσ εκπαιδευτικουσ 19 φτιάχνουν δική τους φωλιά αλλά εναποθέτουν το αβγό τους σε φωλιά άλλου πουλιού το οποίο και θα κλωσήσει το αβγό σαν δικό του. Τσαλαπετεινός (Upupa epops): Βασικό του χαρακτηριστικό, το λοφίο στο κεφάλι το οποίο μερικές φορές ανοίγει σαν βεντάλια. Έρχεται στη χώρα μας νωρίς την άνοιξη (Μάρτιος) και φεύγει στις αρχές του φθινοπώρου (Σεπτέμβριος). Αναζητά την τροφή του στο έδαφος καθώς τρέφεται με έντομα, κάμπιες εντόμων και σκουλήκια τα οποία πιάνει με το μακρύ του ράμφος. Φτιάχνει τη φωλιά του σε τρύπες δέντρων, τοίχων, ξερολιθιές. Θα τον συναντήσουμε σε αγροτικές περιοχές, βοσκότοπους, ελαιώνες κ.ά. αλλά και σε μεγάλα πάρκα πόλεων. Μελισσοφάγος (Merops apiaster): Εύκολα τον αναγνωρίζει κανείς από τα πλούσια και λαμπερά του χρώματα. Είναι καλοκαιρινός επισκέπτης. Έρχεται στη χώρα μας τον Απρίλιο και φεύγει μέσα Σεπτεμβρίου ενώ χαρακτηριστικά είναι και τα περαστικά κοπάδια τον Μάιο. Σε αντίθεση με το όνομά του, δεν τρώει μονάχα μέλισσες αλλά και πολλούς εχθρούς των μελισσών όπως σφήκες και άλλα έντομα τα οποία πιάνει με το μακρύ και κυρτό του ράμφος. Θα τον συναντήσουμε σε ανοιχτές περιοχές, καλλιέργειες, βοσκοτόπια αλλά και συχνά, κοντά σε ποταμούς. Συκοφάγος (Oriolus oriolus): Επισκέπτεται τη χώρα μας μέσα Απρίλη και φεύγει τον Σεπτέμβριο (καλοκαιρινός επισκέπτης). Ζει σε πυκνά δάση κοντά σε περιοχές με νερό και σε άλση. Ξεχωρίζει -όχι πάντα εύκολα- ανάμεσα από τις φυλλωσιές όπου κρύβεται, από το έντονο κίτρινο χρώμα του. Τρέφεται με έντομα και φρούτα. Τρυγόνι (Streptopelia turtur): Καλοκαιρινός επισκέπτης που φεύγει το φθινόπωρο για να ξεχειμωνιάσει στην Αφρική. Κατά την ανοιξιάτικη μετανάστευση διασχίζουν τη χώρα μας μεγάλες ομάδες στον δρόμο για τις χώρες αναπαραγωγής τους (Β. Ευρώπη). Αναζητά την τροφή του στο έδαφος καθώς τρέφεται κυρίως με σπόρους αλλά και με έντομα και σαλιγκάρια. Φωλιάζει σε περιοχές με δέντρα, σε αγροτικές και άλλες ανοιχτές περιοχές. Δεκοχτούρα (Streptopelia decaocto): Εύκολα αναγνωρίσιμη από το μαύρο σημάδι σαν δαχτυλίδι στον λαιμό της. Παραμένει στη χώρα μας όλον τον χρόνο. Κοινό είδος σε πόλεις, χωριά και όπου υπάρχουν δέντρα όπου φωλιάζει. Τρέφεται με σπόρους, έντομα και σαλιγκάρια. Αγριοπερίστερο (Columbia livia): Επιδημητικό είδος που φωλιάζει σε βράχια, συνήθως κοντά σε ακτές αλλά και σε απότομα βράχια στην ηπειρωτική χώρα. Τρέφεται με σπόρους και ξερά φρούτα. Θεωρείται ο πρόγονος του Ήμερου Περιστεριού. Στραβολαίμης (Jynx torquilla): Ένας από τους δρυοκολάπτες που συναντούμε στη χώρα μας. Γνωστός και ως μυρμηγκοφάγος καθώς τρέφεται κυρίως με μυρμήγκια. Καλοκαιρινός επισκέπτης που θα τον συναντήσουμε σε περιοχές με δέντρα, ελαιώνες αλλά και σε άλση και πάρκα. Φωλιάζει σε τρύπες δέντρων ενώ μπορεί να κατοικήσει και τεχνητή φωλιά. Σταχτομυγοχάφτης (Muscicapa striata): Επισκέπτεται τη χώρα μας τον Μάρτιο ενώ φεύγει τον Οκτώβριο (καλοκαιρινός επισκέπτης). Κατά τη μετανάστευση είναι πολύ κοινό είδος, θα τον συναντήσουμε ακόμα και σε πάρκα πόλεων. Τρέφεται με έντομα τα οποία πιάνει με το αρκετά δυνατό του ράμφος. Φωλιάζει σε τρύπες δέντρων, σε εσοχές κτιρίων αλλά και σε κλαδιά αναρριχώμενων φυτών. Το Μεταναστευτικό Ταξίδι των Πουλιών στα Ιόνια Νησιά


Αστρολογικό δελτίο για όλα τα ζώδια, από 16/5 έως 19/5 - Astrology.gr\nΗΛΙΟΣ - 01° 26' 39" ΖΥΓΟΣ\nΣΕΛΗΝΗ - 09° 11' 17" ΤΑΥΡΟΣ\nΕΡΜΗΣ - 25° 01' 05" ΖΥΓΟΣ\nΑΦΡΟΔΙΤΗ - 15° 18' 54" ΣΚΟΡΠΙΟΣ\nΑΡΗΣ - 06° 00' 40" ΖΥΓΟΣ\nΔΙΑΣ - 23° 16' 13" ΥΔΡΟΧΟΟΣ R\nΠΟΣΕΙΔΩΝΑΣ - 21° 30' 52" ΙΧΘΥΕΣ R\nΒΟΡΕΙΟΣ ΔΕΣΜΟΣ - 03° 28' 40" ΔΙΔΥΜΟΙ R\nΚΟΣΜΙΚΟΙ ΡΥΘΜΟΙ 16 Μαϊ 2017\nΑστρολογικό δελτίο για όλα τα ζώδια, από 16/5 έως 19/5\nΔεν ξέρω τι και αν τα κατάφερες, κάτω από την καθοδήγηση του Άρη, αλλά αν έχεις αφήσει υπόλοιπα, βιάσου γιατί ο χρόνος σου τελειώνει.\nΜα εγκατέλειψε το μίσος και βγάλε από μέσα σου την ευαισθησία, την αγάπη, το όραμά σου. Ξαναβρές τους θαμμένους θησαυρούς σου, αυτούς που έκρυψες βαθιά μέσα σου, όταν κατάλαβες πως εδώ διαφεντεύει η ισχύς κι όχι το δίκιο. Αυτούς που κάποτε εγκατέλειψες μπροστά στην πείνα και τη δίψα για εξουσία. Αυτούς που έπνιξες για να μιμηθείς την «μαγκιά» των κομπλεξικών.\nΠέτα ψηλότερα απ’ όλα αυτά που σε περιορίζουν. Δραπέτευσε από την αδικία την βία και την σκληρότητα. Πίστεψε ότι ο νόμος της ζούγκλας ακυρώθηκε κι ο πόλεμός σου πια, θα πρέπει να αλλάξει σε φιλί.\nΑφήσου στην αγνότητα του παιδικού σου έρωτα, τότε που μια ματιά αρκούσε για να βρεθείς στα ουράνια. Έτσι, χωρίς την πορνογραφία των ύστερων χρόνων σου.\nΠαραμέρισε την ανάγκη και τα πρέπει σου, γιατί εκεί που έχεις μπλέξει σου παρουσιάζουν τη δυστυχία σου σαν θεάρεστη επιλογή. Όμως όχι, ο θεός σου δεν ευφραίνεται με πίκρες και στερήσεις. Σε θέλει ανώτερο των περιστάσεων, σε θέλει έξω από την σφαίρα της ανάγκης, σε θέλει πνευματικό άνθρωπο με αδιάβροχο την πίστη και τα ιδανικά σου.\nΧαμογέλασε, γιατί τα σημάδια που κυρίεψαν τον ουρανό σου δεν είναι προάγγελοι δεινών αλλά σύμβολα ολοκλήρωσης κι απελευθέρωσης.\nΤι είπες; Θα σε προδώσουν; Μα πάντα αυτό κάνουν, αλλά βλέπεις, είσαι ακόμη ζωντανός κι αυτό χάρις σε όσα είναι για αυτούς το αδύνατο σημείο σου. Πολεμούν τα «έχω» σου, την υλική φύση, τις επιθυμίες σου, γιατί η απώλειά τους είναι εκείνη που τους πονάει περισσότερο. Κρίνουν εξ ιδίων τα αλλότρια, πιστεύοντας ότι σε συνέτριψαν οριστικά. Εσύ όμως είσαι ακόμη εδώ γιατί αντλείς από το πουθενά, εμπνέεσαι από το τίποτα, σαν γνήσιος καλλιτέχνης. Να το αόρατο υπερόπλο σου, που ποτέ κανείς δεν μπόρεσε να νικήσει. Αυτοκρατορίες έπεσαν αλλά εσύ ευαίσθητη και ρομαντική ψυχή, παραμένεις αιώνιο σύμβολο.\nΥπάρχουν βέβαια και στιγμές που γίνεσαι μια σκέτη απογοήτευση. Είναι τότε που ακυρώνεις τα δικαιώματά σου, περιορίζοντας την φαντασία σου σε αυτά που μπορείς να έχεις, τα εφήμερα καταπραϋντικά της θλίψης σου. Το ξέρεις ότι κοροϊδεύεις τον εαυτό σου με όλα αυτά αλλά συνεχίζεις να φέρεσαι σαν την στρουθοκάμηλο.\nΊσως πάλι ξεπούλησες την αθωότητά σου για τριάντα αργύρια και τώρα νομίζεις ότι δεν υπάρχει αθωότητα στον κόσμο. Πούλησες τη μάνα σου και τον πατέρα σου, που μεταφορικά σημαίνει δεν σεβάστηκες την φύση και ευτέλισες την πνευματική φύση σου κι έτσι όλοι πια σου μοιάζουν με προδότες. Είναι όμως ο προδότης μέσα σου που γελά θριαμβευτικά. Διωξ’ τον!\nΔεν γίνονται θαύματα, λες και φυσικά δεν γίνονται, αφού δεν πιστεύεις σε αυτά.\nΣε ποια όμως; Το πρώτο και μεγαλύτερο θαύμα που βιώνεις κι από συνήθεια δεν το εκτιμάς είναι η ζωή σου. Μην τη λερώνεις με τα τοξικά απόβλητα της σκέψης σου, που εδώ που τα λέμε δεν είναι καν δική σου. Είναι η «κοινή λογική» των άλλων, η φιλοσοφία του κοπαδιού.\nΠαρατήρησε γύρω σου, δες πόση ζωή κρύβεται σε μια χούφτα χώμα, στον αέρα, στο νερό. Δες και τη ζωή που κρύβεται στο πουθενά. Ιδέες και σχήματα που αιωρούνται, αφημένα από όσες και όσους έζησαν πριν αλλά και μετά από σένα. Πιασ’ τα, κατέβασε τα στο τώρα.\nΒλέπω πως έχεις φτερά, μα δεν πετάς. Άνοιξέ τα λοιπόν, τι περιμένεις;\nΑναμένω από σένα να καταλάβεις τη δύναμη που κρύβεται στο όραμά σου. Γιατί σίγουρα έχεις κι εσύ «ένα όνειρο τρελό, όνειρο απατηλό», που το ‘κρυψες για να μην θολώσει ή για να μην γίνει κακόγουστο παιχνίδι στην πλάτη σου, όπως συνέβη με τόσα άλλα.\nΌμως τώρα ξέρεις τις παγίδες μιας λάγνας προσδοκίας, ξέρεις ότι εσύ ήσουν που το καταχώνιασες πρώτος, ζαλισμένος από πλαστές παροχές. Τράβα, λοιπόν, το όνειρό σου μέχρι το τέλος, αποκάλυψέ το και μην κρύβεσαι πια, γιατί διαφορετικά ο κόσμος σου, ο κόσμος μας θα γίνει σίγουρα χειρότερος και μαζί με αυτόν κι εσύ.